title: 2005/663/EB: Tarybos sprendimas 2005 m. sausio 18 d. dėl Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos protokolo, susijusio su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimu prie šio susitarimo dėl jų įstojimo į Europos Sąjungą, sudarymo Europos bendrijos ir jos valstybių narių vardu

text:
27.9.2005

               LT

               Europos Sąjungos oficialusis leidinys

               L 251/1

         TARYBOS SPRENDIMAS
   2005 m. sausio 18 d.
   dėl Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos protokolo, susijusio su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimu prie šio susitarimo dėl jų įstojimo į Europos Sąjungą, sudarymo Europos bendrijos ir jos valstybių narių vardu
   (2005/663/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 ir 308 straipsnius kartu su 300 straipsnio 2 dalies pirmos pastraipos antruoju sakiniu ir 300 straipsnio 3 dalies pirma pastraipa,
   atsižvelgdama į 2003 m. Stojimo sutartį, ypač į jos 2 straipsnio 3 dalį,
   atsižvelgdama į 2003 m. Stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2004 m. vasario 23 d. suteikus Komisijai įgaliojimus, derybos su San Marino Respublika dėl Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos protokolo, susijusio su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimu prie šio susitarimo dėl jų įstojimo į Europos Sąjungą, buvo baigtos.

               (2)

               Pagal 2003 m. Stojimo akto 6 straipsnio 2 dalį Komisija pateikė protokolo projektą Tarybai.

               (3)

               Protokolas turėtų būti sudarytas,

         NUSPRENDĖ:
   1 straipsnis
   Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos protokolas, susijęs su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimu prie šio susitarimo dėl jų įstojimo į Europos Sąjungą, yra patvirtinamas Europos bendrijos ir jos valstybių narių vardu.
   Protokolo tekstas yra pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį, turintį teisę pasirašyti šį protokolą Bendrijos ir jos valstybių narių vardu.
   3 straipsnis
   Tarybos pirmininkas Bendrijos ir jos valstybių narių vardu perduoda protokolo 3 straipsnyje numatytą patvirtinimo dokumentą.

      Priimta Briuselyje, 2005 m. sausio 18 d.

            Tarybos vardu

            Pirmininkas

         J.-C. JUNCKER

      (1)  2004 m. gruodžio 14 d. pareikšta nuomonė (dar nepaskelbta Oficialiajame leidinyje).
   BENDRIJOS DEKLARACIJA
   Jei tai pateisina prekybos srautų mastas, Bendrija yra pasirengusi San Marino Respublikos vardu ir už ją derėtis su šalimis, su kuriomis ji yra sudariusi preferencinius susitarimus, dėl atitinkamos formos vienodų sąlygų taikymo San Marino kilmės produktams ir Bendrijos kilmės produktams.
   BENDRIJOS DEKLARACIJA
   dėl transporto
   Reikiamu momentu ir atsižvelgiant, visų pirma, į Bendrijos transporto politikos rengimo pažangą, Bendrija apsvarstys San Marino patekimo į tarptautinio keleivių ir krovinių vežimo keliais rinką klausimą.
   BENDRIJOS DEKLARACIJA
   dėl Erasmus programos
   Bendrija palankiai išnagrinės San Marino pageidavimą atėjus laikui dalyvauti studentų ir mokytojų mainų Erasmus programoje.
   BENDRIJOS DEKLARACIJA
   dėl tam tikrų klausimų, kurie gali būti keliami Bendradarbiavimo komitete
   Bendrija pagal savo įgaliojimus Bendradarbiavimo komitete pasirengusi išnagrinėti bet kokias problemas, kurios gali atsirasti tarp San Marino ir Bendrijos, pirmiausia šiose srityse:

               —

               prekyba paslaugomis,

               —

               intelektinės, pramoninės ir komercinės nuosavybės teisės,

               —

               kvalifikacijos pripažinimas,

               —

               produktų atitikties techniniams reglamentams įvertinimas.

         VALSTYBIŲ NARIŲ DEKLARACIJA
   dėl derybų protokolo
   Kiekviena valstybė narė palankiai išnagrinės San Marino pateiktus prašymus dėl leidimo vežti keliais keleivius ir krovinius.
   BENDROJI DEKLARACIJA
   Europos Sąjungos Taryba ir valstybių narių vyriausybių atstovai, susitikę Taryboje, ir San Marino Respublika pažymi, kad 1991 m. gruodžio 16 d. Europos ekonominės bendrijos ir San Marino Respublikos susitarimas dėl bendradarbiavimo ir muitų sąjungos buvo pasirašytas iki paskutiniojo Europos Sąjungos plėtros etapo, ir todėl buvo būtina susitarti dėl šiandien pasirašyto pritaikymo protokolo, kad Susitarimo taikymas galėtų būti išplėstas naujosioms valstybėms narėms. Iki šio Protokolo įsigaliojimo Europos bendrija bei jos valstybės narės ir San Marino Respublika laikinai arba galutinai jį taikys nuo pirmo mėnesio po to, kai Europos bendrija bei jos valstybės narės ir San Marino Respublika praneš viena kitai apie būtinų vidaus procedūrų užbaigimą, pirmos dienos. Taryba ir valstybės narės imsis būtinų priemonių užtikrinti, kad minėtas Susitarimas dėl bendradarbiavimo ir muitų sąjungos įsigaliotų tuo pačiu metu.
    ---documentbreak---

               27.9.2005

               LT

               Europos Sąjungos oficialusis leidinys

               L 251/3

         Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos
   PROTOKOLAS,
   susijęs su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimu prie šio susitarimo dėl jų įstojimo į Europos Sąjungą
   BELGIJOS KARALYSTĖ,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ
   (TOLIAU – VALSTYBĖS NARĖS), atstovaujamos Europos Sąjungos Tarybos, bei
   EUROPOS BENDRIJA, atstovaujama Europos Sąjungos Tarybos,
   ir
   SAN MARINO RESPUBLIKA,
   ATSIŽVELGDAMOS į 1991 m. gruodžio 16 d. Europos ekonominės bendrijos ir San Marino Respublikos susitarimą dėl bendradarbiavimo ir muitų sąjungos (toliau – Susitarimas), kuris įsigaliojo 2002 m. balandžio 1 d.,
   ATSIŽVELGDAMOS į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos (toliau – naujosios valstybės narės) įstojimą į Europos Sąjungą 2004 m. gegužės 1 d.,
   KADANGI naujosios valstybės narės turi tapti minėto susitarimo Susitariančiosiomis Šalimis,
   ATSIŽVELGDAMOS į tai, kad pagal Stojimo sutartį Europos Sąjungos Taryba įgaliota esamų valstybių narių ir naujųjų valstybių narių vardu sudaryti protokolą dėl naujųjų valstybių narių prisijungimo prie minėto susitarimo,
   SUSITARĖ:
   1 straipsnis
   Naujosios valstybės narės tampa susitarimo Susitariančiosiomis Šalimis. Jos priima susitarimą ir prie jo pridėtas deklaracijas, taip pat jų laikosi, kaip ir esamos valstybės narės.
   2 straipsnis
   Šis protokolas yra neatsiejama Susitarimo dalis.
   3 straipsnis
   1.   Šį protokolą valstybių narių ir Europos bendrijos vardu patvirtina Europos Sąjungos Taryba ir San Marino Respublika, laikydamosi savo nustatytų procedūrų.
   2.   Šalys viena kitai praneša apie šių procedūrų įvykdymą. Patvirtinimo dokumentai deponuojami Europos Sąjungos Tarybos Generaliniame sekretoriate.
   4 straipsnis
   Šis protokolas įsigalios pirmojo mėnesio po paskutinio patvirtinimo dokumento deponavimo pirmą dieną.
   5 straipsnis
   Susitarimo ir prie jo pridėtų deklaracijų tekstai yra sudaryti čekų, estų, latvių, lenkų, lietuvių, maltiečių, slovakų, slovėnų ir vengrų kalbomis.
   Jie pridedami prie šio protokolo ir yra autentiški, kaip ir tekstai kitomis kalbomis (1), kuriomis sudarytas susitarimas ir prie jo pridėtos deklaracijos.
   6 straipsnis
   Šis protokolas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis; visi tekstai yra autentiški.

      Hecho en Bruselas, el cuatro de mayo de dos mil cinco.
      V Bruselu dne čtvrtého května dva tisíce pět.
      Udfærdiget i Bruxelles den fjerde maj to tusind og fem.
      Geschehen zu Brüssel am vierten Mai zweitausendfünf.
      Kahe tuhande viienda aasta maikuu neljandal päeval Brüsselis.
      'Εγινε στις Βρυξέλλες, στις τέσσερις Μαΐου δύο χιλιάδες πέντε.
      Done at Brussels on the fourth day of May in the year two thousand and five.
      Fait à Bruxelles, le quatre mai deux mille cinq.
      Fatto a Bruxelles, addì quattro maggio duemilacinque.
      Briselē, divtūkstoš piektā gada ceturtajā maijā.
      Priimta du tūkstančiai penktų metų gegužės ketvirtą dieną Briuselyje.
      Kelt Brüsszelben, a kettőezer-ötödik év május havànak negyedik napján.
      Magħmul fi Brussel, fl-erbgħa jum ta' Mejju tas-sena elfejn u ħamsa.
      Gedaan te Brussel, de vierde mei tweeduizend vijf.
      Sporządzono w Brukseli dnia czwartego maja roku dwatysiące piątego.
      Feito em Bruxelas, em quatro de Maio de dois mil e cinco.
      V Bruslju, četrtega maja leta dva tisoč pet.
      V Bruseli dňa štvrtého mája dvetisícpäť.
      Tehty Brysselissä neljäntenä päivänä toukokuuta vuonna kaksituhattaviisi.
      Som skedde i Bryssel den fjärde maj tjugohundrafem.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Ghall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenstvi
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Ghall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         Por la República de San Marino
         Za Republiku San Marino
         For Republikken San Marino
         Im Namen der Republik San Marino
         San Marino Vabariigi nimel
         Για τη Δημοκρατία του Αγίου Μαρίνου
         For the Republic of San Marino
         Pour la République de Saint-Marin
         Per la Repubblica di San Marino
         Sanmarīno Republikas vārdā
         San Marino Respublikos vardu
         A San Marino Köztársaság részéről
         Għar-Repubblika ta' San Marino
         Voor de Republiek San Marino
         W imieniu Republiki San Marino
         Pela República de São Marino
         Za Sanmarínsku republiku
         Za Republiko San Marino
         San Marinon tasavallan puolesta
         På Republiken San Marinos vägnar

      (1)  Susitarimo tekstas 11 oficialiųjų Europos Sąjungos kalbų (ispanų, danų, vokiečių, graikų, anglų, prancūzų, italų, olandų, portugalų, suomių, švedų) buvo paskelbtas OL L 84, 2002 3 28, p. 43. Tekstas čekų, estų, latvių, lietuvių, vengrų maltiečių, lenkų, slovakų ir slovėnų kalbomis skelbiamas šiame Oficialiajame leidinyje.
 ---documentbreak--- NA ---documentbreak---

               27.9.2005

               LT

               Europos Sąjungos oficialusis leidinys

               L 251/7

         Europos ekonominės bendrijos ir San Marino Respublikos
   SUSITARIMAS
   dėl bendradarbiavimo ir muitų sąjungos
   JO DIDENYBĖ BELGŲ KARALIUS,
   JOS DIDENYBĖ DANIJOS KARALIENĖ,
   VOKIETIJOS FEDERACINĖS RESPUBLIKOS PREZIDENTAS,
   GRAIKIJOS RESPUBLIKOS PREZIDENTAS,
   JO DIDENYBĖ ISPANIJOS KARALIUS,
   PRANCŪZIJOS RESPUBLIKOS PREZIDENTAS,
   AIRIJOS PREZIDENTAS,
   ITALIJOS RESPUBLIKOS PREZIDENTAS,
   JO PRAKILNYBĖ LIUKSEMBURGO DIDYSIS HERCOGAS,
   JOS DIDENYBĖ NYDERLANDŲ KARALIENĖ,
   PORTUGALIJOS RESPUBLIKOS PREZIDENTAS,
   JOS DIDENYBĖ JUNGTINES DIDŽIOSIOS BRITANIJOS IR ŠIAURĖS AIRIJOS KARALYSTĖS KARALIENĖ,
   kurių valstybės yra Europos ekonominės bendrijos steigimo sutarties Susitariančiosios Šalys, ir
   EUROPOS BENDRIJŲ TARYBA,
   ir
   SAN MARINO RESPUBLIKA,
   NUSPRENDĘ sustiprinti ir išplėsti esamus artimus Europos ekonominės bendrijos ir San Marino santykius;
   ATSIŽVELGDAMI į tai, kad esamus abiejų Šalių ryšius, pirmiausia prekybos, ekonomikos, socialinių reikalų ir kultūros sektoriuose, reikia stiprinti numatant San Marino Respublikos ir Europos ekonominės bendrijos bendradarbiavimą visais bendro intereso klausimais;
   ATSIŽVELGDAMI į tai, kad dėl San Marino padėties ir jo dabartinio statuso Bendrijos muitų teritorijoje, reikia įkurti San Marino Respublikos ir Europos ekonominės bendrijos muitų sąjungą,
   SUSITARĖ:
   1 straipsnis
   Šio Europos ekonominės bendrijos ir San Marino Respublikos susitarimo tikslas – įkurti abiejų Šalių muitų sąjungą, skatinti visapusišką jų bendradarbiavimą, siekiant prisidėti prie socialinės ir ekonominės San Marino Respublikos plėtros ir stiprinti Šalių tarpusavio santykius.
   I ANTRAŠTINĖ DALIS
   MUITŲ SĄJUNGA
   2 straipsnis
   Įkuriama Europos ekonominės bendrijos ir San Marino Respublikos muitų sąjunga produktams, klasifikuojamiems Bendrojo muitų tarifo 1–97 skyriuose, išskyrus produktus, kuriems taikoma Europos anglies ir plieno bendrijos steigimo sutartis.
   3 straipsnis
   1.   Šios antraštinės dalies nuostatos taikomos:

               a)

               Bendrijoje arba San Marino Respublikoje gaminamoms prekėms, įskaitant tas, kurios visiškai arba iš dalies gaunamos iš produktų, atvežtų iš trečiųjų šalių ir išleistose į laisvą apyvartą Bendrijoje arba San Marino Respublikoje.

               b)

               prekėms, atvežtoms iš trečiųjų šalių ir išleistose į laisvą apyvartą Bendrijoje arba San Marino Respublikoje.

         2.   Iš trečiųjų šalių atvežti produktai laikomi išleistais į laisvą apyvartą Bendrijoje arba San Marino Respublikoje, jei yra įvykdyti visi muitinės formalumai ir yra sumokėti visi sumokėtini muitai ar lygiaverčiai mokesčiai ir minėti produktai nėra visiškai ar iš dalies atleisti nuo muitų.
   4 straipsnis
   Šios antraštinės dalies nuostatos taip pat taikomos Bendrijoje arba San Marino Respublikoje gautoms ar pagamintoms prekėms, kurias gaminant buvo naudoti iš trečiųjų šalių atvežti produktai, neišleisti į laisvą apyvartą Bendrijoje arba San Marino Respublikoje. Tačiau šios nuostatos tokioms prekėms taikomos tik tuomet, jei eksportuojanti Susitariančioji Šalis ima muitus, nustatytus Bendrijoje trečiųjų šalių produktams, naudotiems jų gamyboje.
   5 straipsnis
   1.   Susitariančiosios Šalys neįveda jokių naujų tarpusavio importo ar eksporto muitų ar lygiaverčių mokesčių.
   2.   San Marino Respublika taip pat įsipareigoja nekoreguoti šio straipsnio 1 dalyje nurodytų muitų, taikomų importui iš Bendrijos 1991 m. sausio 1 d., nepažeidžiant esamų įsipareigojimų tarp San Marino ir Italijos pagal 1972 m. gruodžio 21 d. Pasikeitimą raštais.
   6 straipsnis
   1.   Bendrijos ir San Marino Respublikos tarpusavio prekyba atleidžiama nuo visų importo ar eksporto muitų ar lygiaverčių mokesčių, atsižvelgiant į šio straipsnio 2 ir 3 dalių nuostatas.
   2.   Tam, kad 1996 m. sausio 1 d. būtų panaikinti šiuo metu importui iš Bendrijos taikomi lygiaverčiai mokesčiai, San Marino Respublika įsipareigoja per šešis mėnesius nuo šio Susitarimo įsigaliojimo įvesti papildomą mokestį, atitinkantį tą, kuris šiuo metu mokamas už importuojamas prekes, kuriuo bus apmokestinamos vietos prekės, skirtos vidaus vartojimui. Papildomas mokestis bus taikomas nuo minėtos datos. Jis bus taikomas kaip kompensacinė priemonė ir skaičiuojamas nuo vietinių produktų pridėtinės vertės, o jo tarifas bus lygus tam, kuris taikomas panašios rūšies importuojamoms prekėms.

               3.

                           a)

                           Įsigaliojus Susitarimui, Bendrija, išskyrus Ispanijos Karalystę ir Portugalijos Respubliką, leidžia importuoti iš San Marino Respublikos netaikydama muitų.

                           b)

                           Įsigaliojus Susitarimui, Ispanijos Karalystė ir Portugalijos Respublika taiko San Marino Respublikai tokius pačius muitus, kokius jos taiko 1985 m. gruodžio 31 d. sudėties Bendrijai.

         4.   Bendrijos ir San Marino tarpusavio prekyboje žemės ūkio produktais, San Marino Respublika įsipareigoja laikytis Bendrijos veterinarijos, augalų sveikatos ir kokybės reglamentų, kurių reikia tinkamam Susitarimo veikimui.
   7 straipsnis
   1.   Įsigaliojus Susitarimui, San Marino Respublika šalims, kurios nėra Bendrijos narės taiko:

               —

               bendrąjį muitų tarifą,

               —

               įstatymus ir kitus teisės aktus, kurie Bendrijoje taikomi muitinės reikalams ir būtini tinkamam muitų sąjungos veikimui,

               —

               Bendrijos bendrą prekybos politiką,

               —

               Bendrijos reglamentus dėl prekybos žemės ūkio produktais, kuriems taikomas Europos ekonominės bendrijos steigimo sutarties II priedas, išskyrus eksportui taikomas grąžinamąsias išmokas ir kompensacijas,

               —

               Bendrijos veterinarijos, augalų sveikatos ir kokybės reglamentus, būtinus tinkamam Susitarimo veikimui.

         Šioje straipsnio dalyje nurodytos nuostatos – tai tuo metu Bendrijoje taikytinos nuostatos.
   2.   Šio straipsnio 1 dalies antroje–penktoje įtraukose nurodytas nuostatas išsamiau apibrėžia Bendradarbiavimo komitetas.
   3.   Nukrypstant nuo šio straipsnio 1 dalies pirmos įtraukos, muitai netaikomi publikacijoms, meno kūriniams, mokslo ar mokomajai medžiagai ir medicininėms atsargoms ar įrangai, perduotiems San Marino Respublikos Vyriausybei, ordinams, medaliams, antspaudams, spaudiniams ir kitiems panašiems dalykams ar popieriui, skirtam naudoti Vyriausybei.
   8 straipsnis

               1.

                           a)

                           Penkerių metų laikotarpiu nuo Susitarimo įsigaliojimo ir vėliau, jei nėra pasiekta susitarimo pagal šio straipsnio 1 dalies b punktą, San Marino Respublika įgalioja Bendriją San Marino vardu ir už jį atlikti muitinės formalumus, visų pirma – išleisti į laisvą apyvartą iš trečiųjų šalių į San Mariną atvežtus produktus. Tokius formalumus vykdys Bendrijos muitinės įstaigos.

                           b)

                           Pasibaigus šiam laikotarpiui, pagal 26 straipsnį San Marino Respublika gali pasinaudoti savo teise atlikti muitinės formalumus pagal Susitariančiųjų Šalių susitarimą.

         2.   Kai importo muitai už prekes yra mokėtini pagal šio straipsnio 1 dalį, jie imami San Marino Respublikos vardu. San Marinas įsipareigoja negrąžinti šių sumų tiesiogiai ar netiesiogiai atitinkamos šalims, atsižvelgiant į šio straipsnio 4 dalį.
   3.   Bendradarbiavimo komitetas priima sprendimus dėl:

               a)

               muitinės įstaigų, turinčių kompetenciją atlikti muitinės formalumus dėl šio straipsnio 1 dalyje nurodytų prekių, sąrašo galimų pakeitimų ir minėtų prekių perdavimo į San Marino Respubliką tvarkos;

               b)

               pagal šio straipsnio 2 dalį surinktų sumų perdavimo San Marino valstybės iždui tvarkos ir procento, kurią Europos ekonominė bendrija išskaičiuotų administracinėms išlaidoms padengti pagal atitinkamus Bendrijoje galiojančius reglamentus;

               c)

               bet kokių kitų susitarimų, būtinų tinkamam šio straipsnio įgyvendinimui.

         4.   Žemės ūkio produktų importo mokesčius ir rinkliavas San Marinas gali naudoti gamybai arba eksportui remti. Tačiau San Marinas įsipareigoja nenustatyti didesnių grąžinamųjų išmokų ar kompensacijų, negu tos, kurias Europos ekonominė bendrija taiko eksportui į trečiąsias šalis.
   9 straipsnis
   Nuo Susitarimo įsigaliojimo draudžiama Bendrijos ir San Marino Respublikos tarpusavio importui ir eksportui taikyti kiekybinius apribojimus ir bet kokias lygiaverčio poveikio priemones.
   10 straipsnis
   Susitarimas nedraudžia taikyti draudimų ar apribojimų dėl importuojamų, eksportuojamų ar tranzitu vežamų prekių, pagrįstų visuomenės dorovės, viešosios tvarkos ar visuomenės saugumo, žmonių sveikatos ir gyvybės apsaugos, gyvūnų ir augalų apsaugos, nacionalinių vertybių, turinčių meninę, istorinę ar archeologinę vertę, apsaugos, pramoninės ar komercinės nuosavybės apsaugos ar aukso ir sidabro kontrolės sumetimais. Tačiau tokie draudimai ar apribojimai neturi būti savavališkos diskriminacijos ar paslėptų Susitariančiųjų Šalių tarpusavio prekybos apribojimo priemonių.
   11 straipsnis
   Susitariančiosios Šalys susilaiko nuo bet kokių vietinių mokesčių priemonių ar praktikos, kuriomis tiesiogiai ar netiesiogiai vienos Susitariančiosios Šalies produktai būtų diskriminuojami panašių kitos Susitariančiosios Šalies produktų atžvilgiu.
   Už į vienos iš Susitariančiųjų Šalių teritoriją atvežtus produktus neturi būti grąžinama didesnė dalis vidaus mokesčių, nei buvo tiesiogiai ar netiesiogiai sumokėta.
   12 straipsnis
   1.   Jei bet kuriame vienos Susitariančiosios Šalies ekonomikos sektoriuje įvyksta didelių sutrikimų, atitinkama Susitariančioji Šalis gali imtis būtinų apsaugos priemonių pagal tolesnėse šio straipsnio dalyse nurodytą tvarką ir sąlygas.
   2.   Šios straipsnio 1 dalyje nurodytu atveju atitinkama Susitariančioji Šalis, prieš imdamasi joje nurodytų priemonių, o 3 dalyje nurodytais atvejais – kuo greičiau, pateikia Bendradarbiavimo komitetui visą atitinkamą informaciją, kurios reikia išsamiai išnagrinėti padėtį ir priimti Susitariančiosioms Šalims priimtiną sprendimą. Prieš atitinkamai Susitariančiajai Šaliai imantis atitinkamų priemonių, kitos Susitariančiosios Šalies prašymu Bendradarbiavimo komitete rengiamos konsultacijos.
   3.   Kai dėl išskirtinių aplinkybių reikia imtis neatidėliotinų veiksmų, dėl kurių išankstinis nagrinėjimas neįmanomas, atitinkama Susitariančioji Šalis gali iš anksto imtis tokių apsaugos priemonių, kurios yra tikrai būtinos padėčiai pagerinti.
   4.   Parenkant priemones pirmenybė turi būti teikiama toms priemonėms, kurios mažiausiai trikdo Susitarimo veikimą. Tokios priemonės turi apsiriboti tuo, kas būtina iškilusiems sunkumams įveikti.
   Apie apsaugos priemones turi būti nedelsiant pranešama Bendradarbiavimo komitetui, kuris reguliariai konsultuojasi dėl jų, visų pirma siekdamas kuo greičiau atsisakyti jų, kai tik leidžia aplinkybės.
   13 straipsnis
   1.   Be 23 straipsnio 8 dalyje nurodyto bendradarbiavimo, Susitariančiųjų Šalių administracinės institucijos, atsakingos už šio Susitarimo nuostatų įgyvendinimą, padeda viena kitai kitais atvejais, kad būtų užtikrintas nuostatų laikymasis.
   2.   Šio straipsnio 1 dalies taikymo tvarką nustato Bendradarbiavimo komitetas.
   II ANTRAŠTINĖ DALIS
   BENDRADARBIAVIMAS
   14 straipsnis
   Bendrija ir San Marino Respublika bendradarbiauja siekdamos sustiprinti esamus jų tarpusavio ryšius, kiek galima labiau juos išplečiant abipusės naudos pagrindu, atsižvelgdamos į atitinkamas Šalių galias. Bendradarbiavimo prioritetinės sritys yra nurodytos šios antraštinės dalies 15–18 straipsniuose.
   15 straipsnis
   Susitariančiosios Šalys įsipareigoja skatinti San Marino ekonomikos gamybos ir paslaugų sektorių augimą ir diversifikaciją, daugiausia dėmesio bendradarbiavimo veikloje skiriant mažosioms ir vidutinėms įmonėmis.
   16 straipsnis
   Susitariančiosios Šalys įsipareigoja bendradarbiauti dėl su aplinkos apsauga ir jos gerinimu, siekiant išspręsti vandens, dirvožemio ir oro užteršimo, erozijos ir miškų nykimo sukeltas problemas, susijusių klausimų. Jos skirs ypač daug dėmesio Adrijos jūros užterštumo problemoms.
   17 straipsnis
   Laikydamosi atitinkamų savo įstatymų, Susitariančiosios Šalys remia bendradarbiavimą turizmo sektoriuje tokiomis operacijomis, kaip turizmo srities pareigūnų ir ekspertų mainai, keitimasis informacija ir turistų statistika ir viešbučių vadybos bei administravimo sričių specialistų rengimas. Susitariančiosios Šalys skiria ypač daug dėmesio nesezoniniam turizmui San Marine skatinti.
   18 straipsnis
   Susitariančiosios Šalys susitaria imtis bendrų veiksmų ryšių, informacijos ir kultūros srityse esamiems jų tarpusavio ryšiams stiprinti.
   Tokie veiksmai gali būti:

               —

               keitimasis informacija apie abi Šalis dominančius dalykus kultūros ir informacijos srityje,

               —

               kultūrinio pobūdžio renginiai,

               —

               kultūriniai mainai,

               —

               akademiniai mainai.

         19 straipsnis
   Susitariančiosios Šalys gali bendru sutarimu išplėsti šio Susitarimo taikymo sritį, kad papildytų bendradarbiavimo sritis, sudarydamos susitarimus dėl konkrečių sričių ar veiklos.
   III ANTRAŠTINĖ DALIS
   SOCIALINĖS NUOSTATOS
   20 straipsnis
   Kiekviena valstybė narė dėl darbo sąlygų ar atlyginimo sudaro jos teritorijoje įdarbintiems San Marino darbuotojams tokias sąlygas, kad jie nebūtų diskriminuojami dėl pilietybės tos valstybės narės piliečių atžvilgiu.
   San Marino Respublika taiko tokias pačias sąlygas jos teritorijoje įdarbintiems valstybių narių darbuotojams.
   21 straipsnis
   1.   Laikantis tolimesnių šio straipsnio dalių nuostatų, San Marino pilietybę turintys darbuotojai ir visi su jais gyvenantys šeimos nariai dėl pilietybės nėra diskriminuojami socialinės apsaugos srityje tos valstybės narės, kurioje jie yra įdarbinti, piliečių atžvilgiu.
   2.   Skaičiuojant Bendrijoje gyvenančių darbuotojų ir jų šeimos narių senatvės, mirties ir invalidumo pensijas ir anuitetus, taip pat dėl medicinos priežiūros, kartu sudedamas visas tokių darbuotojų draudimo, darbo ar gyvenimo įvairiose valstybėse narėse laikas.
   3.   Minėti darbuotojai gauna šeimos pašalpas už jų šeimos narius, kurie gyvena Bendrijoje.
   4.   Minėti darbuotojai turi teisę laisvai pervesti į San Mariną bet kokias pensijas ar anuitetus, gaunamus dėl negalios, senatvės, mirties, nelaimingo atsitikimo darbe ar profesinės ligos taikant mokančiosios valstybės narės ar valstybių narių teisėje numatytus kursus.
   5.   San Marino Respublika taiko jos teritorijoje įdarbintiems valstybių narių piliečiams ir jų šeimos nariams panašias sąlygas, kaip nurodytosios šio straipsnio 1, 3 ir 4 dalyse.
   22 straipsnis
   1.   Prieš pasibaigiant pirmiesiems metams po šio Susitarimo įsigaliojimo, Bendradarbiavimo komitetas patvirtina nuostatas 21 straipsnyje nustatytiems principams įgyvendinti.
   2.   Bendradarbiavimo komitetas patvirtina išsamias administracinio bendradarbiavimo taisykles, suteikiančias būtinas valdymo ir kontrolės garantijas šio straipsnio 1 dalyje nurodytoms nuostatoms įgyvendinti.
   3.   Bendradarbiavimo komiteto patvirtintos nuostatos nepažeidžia teisių ar įsipareigojimų pagal dvišalius San Marino ir Bendrijos valstybių narių susitarimus, jei tokiuose susitarimuose numatytos palankesnės San Marino ir valstybių narių piliečiams taikomos sąlygos.
   IV ANTRAŠTINĖ DALIS
   BENDROSIOS IR BAIGIAMOSIOS NUOSTATOS
   23 straipsnis
   1.   Įkuriamas Bendradarbiavimo komitetas, kuris yra atsakingas už Susitarimo administravimą ir tinkamo jo įgyvendinimo užtikrinimą. Jis teikia su tuo susijusias rekomendacijas. Jis priima sprendimus Susitarime numatytais atvejais. Sprendimus Susitariančiosios Šalys vykdo laikydamosi savo taisyklių.
   2.   Tam, kad šis Susitarimas būtų tinkamai įgyvendinamas, Susitariančiosios Šalys keičiasi informacija ir, bet kurios Šalies prašymu, rengia konsultacijas Jungtiniame komitete.
   3.   Bendradarbiavimo komitetas nustato savo darbo tvarkos taisykles.
   4.   Bendradarbiavimo komitetą sudaro Komisijos atstovai, kuriems padeda valstybių narių delegatai, ir San Marino Respublikos atstovai.
   5.   Bendradarbiavimo komitetas priima sprendimus bendru sutarimu.
   6.   Bendradarbiavimo komitetui jo darbo tvarkos taisyklėse nustatyta tvarka pakaitomis pirmininkauja kiekviena iš Susitariančiųjų Šalių.
   7.   Bendradarbiavimo komitetas posėdžiauja bet kurios iš Susitariančiųjų Šalių prašymu, kuris pateikiamas ne vėliau kaip prieš mėnesį iki numatomo posėdžio. Kai Komiteto posėdis šaukiamas pagal 12 straipsnį, jis susirenka per aštuonias darbo dienas nuo prašymo pateikimo dienos.
   8.   Šio straipsnio 1 dalyje nustatyta tvarka Bendradarbiavimo komitetas nustato administracinio bendradarbiavimo būdus 3 ir 4 straipsniams taikyti, pagrįstus Bendrijos patvirtintais valstybių narių tarpusavio prekybai nustatytais būdais.
   24 straipsnis
   1.   Bet kokie Susitariančiųjų Šalių ginčai dėl šio Susitarimo aiškinimo sprendžiami Bendradarbiavimo komitete.
   2.   Jei Bendradarbiavimo komitetas neišsprendžia ginčo per kitą savo posėdį, kiekviena Šalis gali pranešti kitai apie arbitro paskyrimą; tuomet kita Šalis per du mėnesius turi paskirti antrą arbitrą.
   Bendradarbiavimo komitetas paskiria trečią arbitrą.
   Arbitrų sprendimai priimami balsų dauguma.
   Kiekviena ginčo Šalis turi imtis priemonių, reikalingų užtikrinti, kad arbitrų sprendimas būtų vykdomas.
   25 straipsnis
   Vykdant prekybą pagal Susitarimą:

               —

               priemonės, kurias San Marino Respublika taiko Bendrijai, neturi būti diskriminuojančios valstybių narių, jų piliečių ar įmonių atžvilgiu,

               —

               priemonės, kurias Bendrija taiko San Marinui, neturi būti diskriminuojančios San Marino piliečių ar įmonių atžvilgiu.

         26 straipsnis
   Šis Susitarimas sudaromas neribotam laikui. Praėjus ne daugiau kaip penkeriems metams po jo įsigaliojimo abi Šalys pradeda konsultacijas, skirtas jo taikymo rezultatams išnagrinėti ir, jei reikia, pradeda derybas dėl jo pakeitimo atsižvelgiant į tokį išnagrinėjimą.
   27 straipsnis
   Bet kuri Susitariančioji Šalis gali denonsuoti šį Susitarimą, raštu pranešdama apie tai kitai Susitariančiajai Šaliai. Tokiu atveju Susitarimas nustoja galioti praėjus šešiems mėnesiams nuo tokio pranešimo dienos.
   28 straipsnis
   Šis Susitarimas pakeičia jam prieštaraujančias arba tapačias Bendrijos valstybių narių ir San Marino Respublikos sudarytų susitarimų nuostatas.
   29 straipsnis
   Šis Susitarimas taikomas teritorijoms, kurioms taikoma Europos ekonominės bendrijos steigimo Sutartis, laikantis toje Sutartyje nustatytų sąlygų, ir San Marino Respublikos teritorijai.
   30 straipsnis
   Šį Susitarimą Susitariančiosios Šalys patvirtina savo nustatyta tvarka.
   Šis Susitarimas įsigalioja antro mėnesio po pranešimo, kad yra užbaigtos atitinkamos procedūros, būtinos jam įsigalioti, pirmą dieną.
   31 straipsnis
   Šio Susitarimo priedas sudaro neatskiriamą jo dalį.
   32 straipsnis
   Šis Susitarimas sudaromas dviem originaliais egzemplioriais anglų, danų, graikų, ispanų, italų, olandų, portugalų, prancūzų ir vokiečių, kalbomis. Visi tekstai yra autentiški.

      Hecho en Bruselas, el dieciséis de diciembre de mil novecientos noventa y uno.
      Udfærdiget i Bruxelles, den sekstende december nitten hundrede og enoghalvfems.
      Geschehen zu Brüssel am sechzehnten Dezember neunzehnhunderteinundneunzig.
      Έγινε στις Βρυξέλλες, στις δέκα έξι Δεκεμβρίου χίλια εννιακόσια ενενήντα ένα.
      Done at Brussels on the sixteenth day of December in the year one thousand nine hundred and ninety-one.
      Fait à Bruxelles, le seize décembre mil neuf cent quatre-vingt-onze.
      Fatto a Bruxelles, addì sedici dicembre millenovecentonovantuno.
      Gedaan te Brussel, de zestiende december negentienhonderd eenennegentig.
      Feito em Bruxelas, em dezasseis de Dezembro de mil novecentos e noventa e um.

         Pour Sa Majesté le Roi des Belges
         Voor Zijne Majesteit de Koning der Belgen

         For Hendes Majestæt Danmarks Dronning

         Für den Präsidenten der Bundesrepublik Deutschland

         Για τον Πρόεδρο της Ελληνικής Δημοκρατίας

         Por Su Majestad el Rey de España

         Pour le Président de la République française

         For the President of Ireland
         Thar ceann Uachtarán na hEireann

         Per il presidente della Repubblica italiana

         Pour Son Altesse Royale le Grand-Duc de Luxembourg

         Voor Hare Majesteit de Koningin der Nederlanden

         Pelo Presidente da República Portuguesa

         For Her Majesty the Queen of the United Kingdom of Great Britain and Northern Ireland

         Por el Consejo de las Comunidades Europeas
         For Rådet for De Europæiske Fællesskaber
         Für den Rat der Europäischen Gemeinschaften
         Για το Συμβούλιο των Ευρωπαϊκών Κοινοτήτων
         For the Council of the European Communities
         Pour le Conseil des Communautés européennes
         Per il Consiglio delle Comunità europee
         Voor de Raad van de Europese Gemeenschappen
         Pelo Conselho das Comunidades Europeias

         Per la Repubblica di San Marino

   PRIEDAS
   8 straipsnio 1 dalies a punkte nurodytų muitinės įstaigų sąrašas

               Livorno

               Ravenna

               Rimini

               Trieste

          ---documentbreak--- NA ---documentbreak--- NA ---documentbreak---

               27.9.2005

               LT

               Europos Sąjungos oficialusis leidinys

               L 251/31

         Informacija dėl Europos ekonominės bendrijos ir San Marino Respublikos susitarimo dėl muitų sąjungos ir bendradarbiavimo ir Protokolo prie Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos, susijusio su Austrijos Respublikos, Suomijos Respublikos ir Švedijos Karalystės įstojimu į Europos Sąjungą, įsigaliojimo
   2002 m. vasario 28 d. pasikeitus pranešimo dokumentais dėl Europos ekonominės bendrijos ir San Marino Respublikos susitarimo dėl muitų sąjungos ir bendradarbiavimo, pasirašyto 1991 m. gruodžio 16 d. Briuselyje, įsigaliojimui būtinų procedūrų užbaigimo ir 2002 m. kovo 1 d. pasikeitus pranešimo dokumentais dėl Protokolo prie Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos, susijusio su Austrijos Respublikos, Suomijos Respublikos ir Švedijos Karalystės įstojimu į Europos Sąjungą, pasirašyto 1997 m. spalio 30 d. Briuselyje, įsigaliojimui būtinų procedūrų užbaigimo, šis Susitarimas ir šis Protokolas pagal Susitarimo 30 straipsnį ir jo Protokolo 3 straipsnį įsigalios 2002 m. balandžio 1 d.
 ---documentbreak--- NA ---documentbreak--- NA ---documentbreak--- NA ---documentbreak---

               27.9.2005

               LT

               Europos Sąjungos oficialusis leidinys

               L 251/24

         BAIGIAMASIS AKTAS
   BELGIJOS KARALYSTĖS,
   DANIJOS KARALYSTĖS,
   VOKIETIJOS FEDERACINĖS RESPUBLIKOS,
   GRAIKIJOS RESPUBLIKOS,
   ISPANIJOS KARALYSTĖS,
   PRANCŪZIJOS RESPUBLIKOS,
   AIRIJOS,
   ITALIJOS RESPUBLIKOS,
   LIUKSEMBURGO DIDŽIOSIOS HERCOGYSTĖS,
   NYDERLANDŲ KARALYSTĖS,
   AUSTRIJOS RESPUBLIKOS,
   PORTUGALIJOS RESPUBLIKOS,
   SUOMIJOS RESPUBLIKOS,
   ŠVEDIJOS KARALYSTĖS,
   JUNGTINĖS DIDŽIOSIOS BRITANIJOS IR ŠIAURĖS AIRIJOS KARALYSTĖS,
   Europos bendrijos steigimo sutarties Susitariančiųjų Šalių,
   toliau – valstybės narės, ir
   EUROPOS BENDRIJOS
   įgaliotieji atstovai
   ir
   SAN MARINO RESPUBLIKOS, toliau – San Marinas,

   įgaliotasis atstovas,
   susitikę tūkstantis devyni šimtai devyniasdešimt septintų metų spalio trisdešimtą dieną Briuselyje pasirašyti Protokolo prie Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos, susijusio su Austrijos Respublikos, Suomijos Respublikos ir Švedijos Karalystės įstojimu į Europos Sąjungą, priėmė minėtą protokolą.
   Europos bendrijos valstybių narių įgaliotieji atstovai ir San Marino įgaliotasis atstovas priėmė bendrąją deklaraciją, kuri pridedama prie šio baigiamojo akto.

      Hecho en Bruselas, el treinta de octubre de mil novecientos noventa y siete.
      Udfærdiget i Bruxelles, den tredivte oktober nitten hundrede og syvoghalvfems.
      Geschehen zu Brüssel am dreißigsten Oktober neunzehnhundertsiebenundneunzig.
      Έγινε στις Вρυξέλλες, στις τριάντα Οκτωβρίου χίλια εννιακόσια ενενήντα επτά.
      Done at Brussels on the thirtieth day of October in the year one thousand nine hundred and ninety-seven.
      Fait à Bruxelles, le trente octobre mil neuf cent quatre-vingt-dix-sept.
      Fatto a Bruxelles, addì trenta ottobre millenovecentonovantasette.
      Gedaan te Brussel, de dertigste oktober negentienhonderd zevenennegentig.
      Feito em Bruxelas, em trinta de Outubro de mil novecentos e noventa e sete.
      Tehty Brysselissä kolmantenakymmenentenä päivänä lokakuuta vuonna tuhatyhdeksänsataayhdeksänkymmentäseitsemän.

         Som skedde i Bryssel den trettionde oktober nittonhundranittiosju.
         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brusselse Hoofdstedelijke Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.
         På Kongeriget Danmarks vegne

         Für die Bundesrepublik Deutschland

         Για την Ελληνική Δημοκρατία

         Por el Reino de España

         Pour la République française

         Thar ceann na hÉireann
         For Ireland

         Per la Repubblica italiana

         Pour le Grand-Duché de Luxembourg

         Voor het Koninkrijk der Nederlanden

         Für die Republik Österreich

         Pela República Portuguesa

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         For Det Europæiske Fællesskab
         Für die Europäische Gemeinschaft
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Voor de Europese Gemeenschap
         Pela Comunidade Europeia
         Euroopan yhteisön puolesta
         På Europeiska gemenskapens vägnar

         Per la Repubblica di San Marino

 ---documentbreak--- NA ---documentbreak--- NA ---documentbreak--- NA ---documentbreak--- NA ---documentbreak---

               27.9.2005

               LT

               Europos Sąjungos oficialusis leidinys

               L 251/17

         PROTOKOLAS
   prie Europos ekonominės bendrijos ir San Marino Respublikos susitarimo dėl bendradarbiavimo ir muitų sąjungos, susijęs su Austrijos Respublikos, Suomijos Respublikos ir Švedijos Karalystės įstojimu į Europos Sąjungą
   JO DIDENYBĖ BELGŲ KARALIUS,
   JOS DIDENYBĖ DANIJOS KARALIENĖ,
   VOKIETIJOS FEDERACINĖS RESPUBLIKOS PREZIDENTAS,
   GRAIKIJOS RESPUBLIKOS PREZIDENTAS,
   JO DIDENYBĖ ISPANIJOS KARALIUS,
   PRANCŪZIJOS RESPUBLIKOS PREZIDENTAS,
   AIRIJOS PREZIDENTAS,
   ITALIJOS RESPUBLIKOS PREZIDENTAS,
   JO PRAKILNYBĖ LIUKSEMBURGO DIDYSIS HERCOGAS,
   JOS DIDENYBĖ NYDERLANDŲ KARALIENĖ,
   AUSTRIJOS RESPUBLIKOS FEDERALINIS PREZIDENTAS,
   PORTUGALIJOS RESPUBLIKOS PREZIDENTAS,
   SUOMIJOS RESPUBLIKOS PREZIDENTAS,
   ŠVEDIJOS KARALYSTĖS VYRIAUSYBĖ,
   JOS DIDENYBĖ JUNGTINĖS DIDŽIOSIOS BRITANIJOS IR ŠIAURĖS AIRIJOS KARALYSTĖS KARALIENĖ,
   EUROPOS BENDRIJOS STEIGIMO SUTARTIES SUSITARIANČIOSIOS ŠALYS, IR
   EUROPOS BENDRIJŲ TARYBA,
   ir
   SAN MARINO RESPUBLIKOS VYRIAUSYBĖ,
   ATSIŽVELGDAMI į 1991 m. gruodžio 16 d. Briuselyje pasirašytą Europos ekonominės bendrijos ir San Marino Respublikos susitarimą dėl bendradarbiavimo ir muitų sąjungos, toliau – Susitarimas,
   KADANGI 1995 m. sausio 1 d. į Europos Sąjungą įstojo Austrijos Respublika, Suomijos Respublika ir Švedijos Karalystė,
   SUSITARĖ:
   1 straipsnis
   Austrijos Respublika, Suomijos Respublika ir Švedijos Karalystė tampa Susitarimo Susitariančiosiomis Šalimis.
   2 straipsnis
   Susitarimo tekstai suomių ir švedų kalbomis bus autentiški kaip ir pirminiai tekstai ir yra pridedami prie šio Protokolo.
   3 straipsnis
   Šį Protokolą Susitariančiosios Šalys patvirtina savo nustatyta tvarka. Jis įsigalioja pirmo mėnesio po to, kai Susitariančiosios Šalys praneša apie šių procedūrų užbaigimą, pirmą dieną.
   4 straipsnis
   Šis Protokolas sudaromas dviem egzemplioriais anglų, danų, graikų, italų, ispanų, olandų, portugalų, prancūzų, suomių, švedų ir vokiečių kalbomis; visi tekstai yra autentiški.

      Hecho en Bruselas, el treinta de octubre de mil novecientos noventa y siete.
      Udfærdiget i Bruxelles, den tredivte oktober nitten hundrede og syvoghalvfems.
      Geschehen zu Brüssel am dreißigsten Oktober neunzehnhundertsiebenundneunzig.
      Έγινε στις Вρυξέλλες, στις τριάντα Οκτωβρίου χίλια εννιακόσια ενενήντα επτά.
      Done at Brussels on the thirtieth day of October in the year one thousand nine hundred and ninety-seven.
      Fait à Bruxelles, le trente octobre mil neuf cent quatre-vingt-dix-sept.
      Fatto a Bruxelles, addì trenta ottobre millenovecentonovantasette.
      Gedaan te Brussel, de dertigste oktober negentienhonderd zevenennegentig.
      Feito em Bruxelas, em trinta de Outubro de mil novecentos e noventa e sete
      Tehty Brysselissä kolmantenakymmenentenä päivänä lokakuuta vuonna tuhatyhdeksänsataayhdeksänkymmentäseitsemän.
      Som skedde i Bryssel den trettionde oktober nittonhundranittiosju.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brusselse Hoofdstedelijke Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         På Kongeriget Danmarks vegne

         Für die Bundesrepublik Deutschland

         Για την Ελληνική Δημοκρατία

         Por el Reino de España

         Pour la République française

         Thar ceann na hÉireann
         For Ireland

         Per la Repubblica italiana

         Pour le Grand-Duché de Luxembourg

         Voor het Koninkrijk der Nederlanden

         Für die Republik Österreich

         Pela República Portuguesa

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         For Det Europæiske Fællesskab
         Für die Europäische Gemeinschaft
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Voor de Europese Gemeenschap
         Pela Comunidade Europeia
         Euroopan yhteisön puolesta
         På Europeiska gemenskapens vägnar

         Per la Repubblica di San Marino


title: 2017 m. rugpjūčio 1 d. Komisijos sprendimas dėl Prancūzijos Respublikos, Europos atominės energijos bendrijos ir Tarptautinės atominės energijos agentūros (TATENA) susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse 1 ir 2 protokolų pakeitimų sudarymo

text:
2.8.2017

               LT

               Europos Sąjungos oficialusis leidinys

               C 251/2

         KOMISIJOS SPRENDIMAS
   2017 m. rugpjūčio 1 d.
   dėl Prancūzijos Respublikos, Europos atominės energijos bendrijos ir Tarptautinės atominės energijos agentūros (TATENA) susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse 1 ir 2 protokolų pakeitimų sudarymo
   (2017/C 251/02)
   EUROPOS KOMISIJA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Tarybos patvirtinimą,
   kadangi:

               (1)

               turėtų būti sudaryti Prancūzijos Respublikos, Europos atominės energijos bendrijos ir Tarptautinės atominės energijos agentūros (TATENA) susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse 1 ir 2 protokolų pakeitimai,

         NUSPRENDĖ:
   1 straipsnis
   Prancūzijos Respublikos, Europos atominės energijos bendrijos ir Tarptautinės atominės energijos agentūros (TATENA) susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse 1 ir 2 protokolų pakeitimai patvirtinami Europos atominės energijos bendrijos vardu. Minėtų pakeitimų tekstas pridedamas prie šio sprendimo.
   2 straipsnis
   Už klimato politiką ir energetiką atsakingas Komisijos narys arba Energetikos generalinio direktorato generalinis direktorius ar jo paskirtas atstovas įgaliojami pasirašyti pakeitimus ir imtis visų būtinų veiksmų, kad šie Europos atominės energijos bendrijos vardu sudarytini pakeitimai įsigaliotų.

      Priimta Briuselyje 2017 m. rugpjūčio 1 d.

            Komisijos vardu

         Miguel ARIAS CAÑETE

            Komisijos narys

      PRIEDAS
      Prancūzijos Respublikos, Europos atominės energijos bendrijos ir Tarptautinės atominės energijos agentūros (TATENA) susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse (toliau – Saugos kontrolės priemonių susitarimas) 1 protokolo I dalis iš dalies keičiama taip:

                  „I.

                              A)

                              Iki tol, kol:

                                          1.

                                          Prancūzijos I protokolo teritorijos taikiai branduolinei veiklai vykdyti turi branduolinės medžiagos, kurios kiekis viršija tos medžiagos ribas, nustatytas Prancūzijos, Euratomo bendrijos ir Agentūros susitarimo dėl saugos kontrolės priemonių taikymo įgyvendinant Sutartį dėl branduolinių ginklų uždraudimo Lotynų Amerikoje ir Karibų jūros šalyse (toliau – Susitarimas) 35 straipsniu, arba

                                          2.

                                          bus priimtas sprendimas Prancūzijos I protokolo teritorijose statyti arba suteikti leidimą statyti objektą, kaip apibrėžta apibrėžtyse,
                                          Susitarimo II dalies, išskyrus 31–37, 39, 47, 48, 58, 60, 66, 67, 69, 71–75, 81, 83–89, 93 ir 94 straipsnius, nuostatų įgyvendinimas laikinai sustabdomas.

                              B)

                              Pagal Susitarimo 32 straipsnio a ir b punktus teiktina informacija gali būti konsoliduota ir pateikta metinėje ataskaitoje; panašiai teikiama, jei taikoma, ir 32 straipsnio c punkte aprašytos branduolinės medžiagos importo ir eksporto metinė ataskaita.

                              C)

                              Siekdama užtikrinti, kad Susitarimo 37 straipsnyje numatyti papildomi susitarimai būtų sudaryti laiku, Bendrija:

                                          1.

                                          pakankamai iš anksto praneša Agentūrai, kad Prancūzijos I protokolo teritorijose taikiai branduolinei veiklai vykdyti turi branduolinės medžiagos, kurios kiekis viršija A skirsnyje nurodytas ribas, arba

                                          2.

                                          praneša Agentūrai, kai tik priimamas sprendimas Prancūzijos I protokolo teritorijose statyti arba suteikti leidimą statyti objektą,
                                          priklausomai nuo to, kuri iš dviejų sąlygų įvykdoma pirmiau. Tada prireikus Prancūzija, Bendrija ir Agentūra susitaria dėl bendradarbiavimo, susijusio su Susitarime numatytų saugos kontrolės priemonių taikymu, procedūrų.“

            Saugos kontrolės priemonių susitarimo 2 protokolo I dalis iš dalies keičiama taip:

                  „I.

                  Kai Bendrija pagal šio Susitarimo 1 protokolo 1 skirsnio C dalį praneša Agentūrai, kad Prancūzijos I protokolo teritorijose taikiai branduolinei veiklai vykdyti turima branduolinės medžiagos, kurios kiekis viršija šio Susitarimo 1 protokolo 1 dalies A skirsnio 1 punkte nurodytas ribas, arba kad priimtas sprendimas Prancūzijos I protokolo teritorijose statyti arba suteikti leidimą statyti objektą, kaip apibrėžta apibrėžtyse, kaip numatyta šio Susitarimo 1 protokolo 1 dalies A skirsnio 2 punkte (priklausomai nuo to, kuri iš šių dviejų sąlygų įvykdoma pirmiau), Prancūzija, Bendrija ir Agentūra susitaria dėl protokolo, kuriuo nustatomos bendradarbiavimo, susijusio su Susitarime numatytų saugos kontrolės priemonių taikymu, procedūros. Tokiomis procedūromis bus pagerintas tam tikrų Susitarimo nuostatų vykdymas ir visų pirma nustatytos sąlygos ir priemonės, kuriomis minėtas bendradarbiavimas bus vykdomas taip, kad būtų išvengta nereikalingo su saugos kontrolės priemonėmis susijusios veiklos dubliavimosi. Šios procedūros, kiek įmanoma, grindžiamos procedūromis, tuo metu galiojančiomis pagal Bendrijos valstybių narių, Bendrijos ir Agentūros kitų saugos kontrolės priemonių susitarimų protokolus ir papildomus susitarimus, įskaitant susijusius specialiuosius Bendrijos ir Agentūros susitarimus.“


title: 2003 m. gruodžio 18 d. Europos centrinio banko sprendimas, nustatantis Europos centrinio banko kapitalo dalių tarpusavio pervedimų tarp nacionalinių centrinių bankų ir apmokėto kapitalo koregavimo sąlygas (ECB/2003/20)

text:
Svarbus teisinis pranešimas

|

32003D0020(01)

Oficialusis leidinys L 009 , 15/01/2004 p. 0032 - 0035

		Europos centrinio banko sprendimas2003 m. gruodžio 18 d.nustatantis Europos centrinio banko kapitalo dalių tarpusavio pervedimų tarp nacionalinių centrinių bankų ir apmokėto kapitalo koregavimo sąlygas(ECB/2003/20)(2004/46/ES)EUROPOS CENTRINIO BANKO VALDANČIOJI TARYBA,atsižvelgdama į Europos centrinių bankų sistemos ir Europos centrinio banko statutą, ypač į jo 28.5 straipsnį,kadangi:(1) Dėl 2003 m. gruodžio 18 d. Sprendimu ECB/2003/17 dėl nacionalinių centrinių bankų procentinių dalių Europos centrinio banko kapitalo pasirašymo rakte [1] pakoreguotų nacionaliniams centriniams bankams (NCB) skiriamų indeksų Europos centrinio banko (ECB) kapitalo pasirašymo rakte (toliau atitinkamai "indeksai kapitalo rakte" ir "kapitalo raktas") Valdančioji taryba turi nustatyti kapitalo dalių tarpusavio pervedimų tarp NCB sąlygas, siekdama užtikrinti, kad šių dalių paskirstymas atitinka padarytus pakoregavimus,(2) 2003 m. gruodžio 18 d. Sprendimas ECB/2003/18, nustatantis dalyvaujantiems nacionaliniams centriniams bankams Europos centrinio banko kapitalui apmokėti būtinas priemones [2], nustato, kaip ir kokia apimtimi eurą įsivedusių valstybių narių NCB (toliau — dalyvaujantys NCB) turi apmokėti ECB kapitalą atsižvelgdami į pakoreguotą kapitalo raktą. 2003 m. gruodžio 18 d. Sprendimas ECB/2003/19, nustatantis nedalyvaujantiems nacionaliniams centriniams bankams Europos centrinio banko kapitalui apmokėti būtinas priemones [3], nustato procentą, kurį euro neįsivedusių valstybių narių NCB (toliau — nedalyvaujantys NCB) turi apmokėti 2004 m. sausio 1 d. atsižvelgdami į pakoreguotą kapitalo raktą.(3) Dalyvaujantys NCB apmokėjo savo pasirašytas ECB kapitalo dalis vadovaudamiesi Sprendimu ECB/1998/2 [4], o Bank of Greece atveju vadovautasi Sprendimo ECB/2000/14 [5] 2 straipsniu ir Sprendimu ECB/1998/14 [6]. Atsižvelgiant į tai, Sprendimo ECB/2003/18 2 straipsniu nustatoma, kad atitinkamai arba dalyvaujantis NCB perveda papildomą sumą į ECB, arba ECB perveda grąžintiną sumą į dalyvaujantį NCB, kad būtų gautos sumos, nustatytos Sprendimo ECB/2003/18 1 straipsnyje pateiktoje lentelėje. Taip pat nedalyvaujantys NCB apmokėjo savo pasirašytas ECB kapitalo dalis vadovaudamiesi Sprendimu ECB/1998/14. Atsižvelgiant į tai, Sprendimo ECB/2003/19 2 straipsnis nustato, kad atitinkamai arba nedalyvaujantis NCB perveda papildomą sumą į ECB, arba ECB perveda grąžintiną sumą į nedalyvaujantį NCB, kad būtų gautos sumos, nustatytos Sprendimo ECB/2003/19 1 straipsnyje pateiktoje lentelėje,PRIĖMĖ ŠĮ SPRENDIMĄ:1 straipsnisKapitalo dalių pervedimasAtsižvelgiant į ECB kapitalo dalis, kurias kiekvienas nacionalinis centrinis bankas bus pasirašęs 2003 m. gruodžio 31 d., ir ECB kapitalo dalis, kurias kiekvienas nacionalinis bankas pasirašys nuo 2004 m. sausio 1 d. dėl Sprendimo ECB/2003/17 2 straipsnyje nustatyto indeksų kapitalo rakte koregavimo, nacionaliniai centriniai bankai perveda tarpusavyje kapitalo dalis pervedimais į ir iš ECB, siekdami užtikrinti, kad kapitalo dalių paskirstymas 2004 m. sausio 1 d. atitinka pakoreguotus indeksus. Šiuo tikslu kiekvienas nacionalinis bankas, remdamasis šiuo straipsniu ir nereikalaudamas jokių kitų formalumų ar veiksmų, 2004 m. sausio 1 d. perveda arba gauna pasirašyto ECB kapitalo dalį, nurodytą šalia jo pavadinimo šio sprendimo I priede pateiktos lentelės ketvirtoje skiltyje, kur "+" žymi kapitalo dalį, kurią ECB perveda į nacionalinį centrinį banką, o "−" žymi kapitalo dalį, kurią nacionalinis centrinis bankas perveda į ECB.2 straipsnisApmokėto kapitalo koregavimas1. Atsižvelgiant į ECB kapitalo sumas, kurias kiekvienas nacionalinis centrinis bankas apmokėjo, ir ECB kapitalo sumas, kurias kiekvienas nacionalinis centrinis bankas apmokės 2004 m. sausio 1 d., kaip nustatyta atitinkamai Sprendimo ECB/2003/18 dalyvaujantiems NCB 1 straipsnyje ir Sprendimo ECB/2003/19 nedalyvaujantiems NCB 1 straipsnyje, kiekvienas nacionalinis centrinis bankas 2004 m. sausio 2 d. perveda arba gauna grynąją sumą (eurais), nurodytą šalia jo pavadinimo šio sprendimo II priede pateiktos lentelės ketvirtoje skiltyje, kur "+" žymi sumą, kurią nacionalinis centrinis bankas perveda į ECB, o "−" žymi sumą, kurią ECB perveda į nacionalinį centrinį banką.2. 2004 m. sausio 2 d. ECB ir nacionaliniai centriniai bankai, kurie privalo pervesti sumą pagal šio straipsnio pirmą dalį, kiekvienas atskirai perveda bet kokias palūkanas, sukauptas laikotarpiu nuo 2004 m. sausio 1 d. iki 2004 m. sausio 2 d. už ECB ir tokių NCB pagal šio straipsnio pirmą dalį mokėtinas sumas. Šių palūkanų perdavėjai ir gavėjai yra tie patys, kaip ir sumų, už kurias susikaupia palūkanos, perdavėjai ir gavėjai.3 straipsnisBendrosios nuostatos1. 2 straipsnyje aprašyti pervedimai vykdomi naudojantis Transeuropine automatizuota atskirų atsiskaitymų skubių pervedimų realiu laiku sistema (TARGET).2. Bet kokios palūkanos, sukauptos pagal 2 straipsnio 2 dalį, yra skaičiuojamos kasdien, naudojant faktinę 360 dienų apskaičiavimo metodiką, taikant normą, lygią Europos centrinių bankų sistemos naujausiai pagrindinei refinansavimo operacijai taikomai ribinei palūkanų normai.3. ECB ir nacionaliniai centriniai bankai, kurie privalo atlikti pervedimą pagal 2 straipsnį, tinkamu laiku duoda reikiamus nurodymus, kad tokie pervedimai būtų vykdomi tinkamai ir laiku.4 straipsnisBaigiamosios nuostatos1. Šis sprendimas įsigalioja 2003 m. gruodžio 19 d.2. Šis sprendimas skelbiamas Europos Sąjungos oficialiajame leidinyje.Priimta Frankfurte prie Maino, 2003 m. gruodžio 18 d.ECB Valdančiosios tarybos varduJean-Claude Trichet[1] OL L 9, 15.1.2004, p. 27.[2] OL L 9, 15.1.2004, p. 29.[3] OL L 9, 15.1.2004, p. 31.[4] OL L 8, 14.01.1999, p. 33.[5] OL L 336, 30.12.2000, p. 110.[6] OL L 110, 28.04.1999, p. 33.--------------------------------------------------I PRIEDASNCB PASIRAŠYTAS KAPITALAS(EUR) |NCB | 2003 m. gruodžio 31 d. pasirašyta dalis | Nuo 2004 m. sausio 1 d. pasirašyta dalis | Dalis, kurią reikia pervesti |Nationale Bank van Belgiė/Banque Nationale de Belgique | 143290000 | 141485000 | - 1805000 |Deutsche Bundesbank | 1224675000 | 1170200000 | - 54475000 |Bank of Greece | 102820000 | 108070000 | + 5250000 |Banco de España | 444675000 | 439005000 | - 5670000 |Banque de France | 841685000 | 825875000 | - 15810000 |Central Bank and Financial Services Authority of Ireland | 42480000 | 51270000 | + 8790000 |Banca d'Italia | 744750000 | 728630000 | - 16120000 |Banque centrale du Luxembourg | 7460000 | 8540000 | + 1080000 |De Nederlandsche Bank | 213900000 | 221615000 | + 7715000 |Oesterreichische Nationalbank | 117970000 | 115095000 | - 2875000 |Banco de Portugal | 96160000 | 100645000 | + 4485000 |Suomen Pankki | 69850000 | 71490000 | + 1640000 |Danmarks Nationalbank | 83545000 | 86080000 | + 2535000 |Sveriges Riksbank | 132685000 | 133180000 | + 495000 |Bank of England | 734055000 | 798820000 | + 64765000 |Iš viso: | 5000000000 | 5000000000 | 0 |--------------------------------------------------II PRIEDASNCB APMOKĖTAS KAPITALAS(EUR) |NCB | 2003 m. gruodžio 31 d. apmokėta dalis | Nuo 2003 m. sausio 1 d. apmokėta dalis | Pervedama suma |Nationale Bank van Belgiė/Banque Nationale de Belgique | 143290000 | 141485000 | - 1805000 |Deutsche Bundesbank | 1224675000 | 1170200000 | - 54475000 |Bank of Greece | 102820000 | 108070000 | + 5250000 |Banco de España | 444675000 | 439005000 | - 5670000 |Banque de France | 841685000 | 825875000 | - 15810000 |Central Bank and Financial Services Authority of Ireland | 42480000 | 51270000 | + 8790000 |Banca d'Italia | 744750000 | 728630000 | - 16120000 |Banque centrale du Luxembourg | 7460000 | 8540000 | + 1080000 |De Nederlandsche Bank | 213900000 | 221615000 | + 7715000 |Oesterreichische Nationalbank | 117970000 | 115095000 | - 2875000 |Banco de Portugal | 96160000 | 100645000 | + 4485000 |Suomen Pankki | 69850000 | 71490000 | + 1640000 |Danmarks Nationalbank | 4177250 | 4304000 | + 126750 |Sveriges Riksbank | 6634250 | 6659000 | + 24750 |Bank of England | 36702750 | 39941000 | + 3238250 |Iš viso: | 4097229250 | 4032824000 | - 64405250 |--------------------------------------------------


title: 2014/419/ES: 2014 m. birželio 23 d. Tarybos sprendimas dėl pozicijos, kurios Europos Sąjunga turi laikytis Jungtiniame komitete, įsteigtame 1972 m. liepos 22 d. Europos ekonominės bendrijos ir Šveicarijos Konfederacijos susitarimu, dėl to susitarimo 3 protokolo dėl sąvokos „produktų kilmė“ apibrėžties ir administracinio bendradarbiavimo metodų pakeitimo nauju protokolu, kuriame dėl kilmės taisyklių daroma nuoroda į Visos Europos ir Viduržemio jūros regiono valstybių preferencinių kilmės taisyklių regioninę konvenciją

text:
3.7.2014

               LT

               Europos Sąjungos oficialusis leidinys

               L 196/4

         TARYBOS SPRENDIMAS
   2014 m. birželio 23 d.
   dėl pozicijos, kurios Europos Sąjunga turi laikytis Jungtiniame komitete, įsteigtame 1972 m. liepos 22 d. Europos ekonominės bendrijos ir Šveicarijos Konfederacijos susitarimu, dėl to susitarimo 3 protokolo dėl sąvokos „produktų kilmė“ apibrėžties ir administracinio bendradarbiavimo metodų pakeitimo nauju protokolu, kuriame dėl kilmės taisyklių daroma nuoroda į Visos Europos ir Viduržemio jūros regiono valstybių preferencinių kilmės taisyklių regioninę konvenciją

      (2014/419/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės bendrijos ir Šveicarijos Konfederacijos susitarimo (1) (toliau – Susitarimas) 3 protokolas yra susijęs su sąvokos „produktų kilmė“ apibrėžtimi ir administracinio bendradarbiavimo metodais (toliau – 3 protokolas);

               (2)

               Visos Europos ir Viduržemio jūros regiono valstybių preferencinių kilmės taisyklių regioninėje konvencijoje (2) (toliau – Konvencija) išdėstytos nuostatos dėl prekių, kuriomis prekiaujama pagal atitinkamus susitariančiųjų šalių sudarytus susitarimus, kilmės;

               (3)

               Sąjunga ir Šveicarija Konvenciją pasirašė 2011 m. birželio 15 d.;

               (4)

               Sąjunga ir Šveicarija atitinkamai 2012 m. kovo 26 d. ir 2011 m. lapkričio 28 d. deponavo savo priėmimo dokumentus Konvencijos depozitarui. Todėl, taikant Konvencijos 10 straipsnio 3 dalį, Konvencija Sąjungos ir Šveicarijos atžvilgiu įsigaliojo atitinkamai 2012 m. gegužės 1 d. ir 2012 m. sausio 1 d.;

               (5)

               Konvencijos 6 straipsniu nustatyta, kad kiekviena susitariančioji šalis imasi tinkamų priemonių siekiant užtikrinti, kad Konvencija būtų taikoma veiksmingai. Tuo tikslu Susitarimu įsteigtas Jungtinis komitetas turėtų priimti sprendimą 3 protokolą pakeisti nauju protokolu, kuriame dėl kilmės taisyklių daroma nuoroda į Konvenciją;

               (6)

               todėl pozicija, kurios Sąjunga turėtų laikytis Jungtiniame komitete turėtų, būti pagrįsta pridėtu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Jungtiniame komitete, įsteigtame Europos ekonominės bendrijos ir Šveicarijos Konfederacijos susitarimu, dėl to susitarimo 3 protokolo dėl sąvokos „produktų kilmė“ apibrėžties ir administracinio bendradarbiavimo metodų pakeitimo nauju protokolu, kuriame dėl kilmės taisyklių daroma nuoroda į Visos Europos ir Viduržemio jūros regiono valstybių preferencinių kilmės taisyklių regioninę konvenciją, grindžiama prie šio sprendimo pridėtuJungtinio komiteto sprendimo projektu.
   Neesminiams sprendimo projekto pakeitimams Sąjungos atstovai Jungtiniame komitete gali pritarti be papildomo Tarybos sprendimo.
   2 straipsnis
   Jungtinio komiteto sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. birželio 23 d.

            Tarybos vardu

            Pirmininkė

         C. ASHTON

      (1)  OL L 300, 1972 12 31, p. 189.

      (2)  OL L 54, 2013 2 26, p. 4.

      PROJEKTAS
      ES IR ŠVEICARIJOS JUNGTINIO KOMITETO SPRENDIMAS Nr.
      … m. … … d.
      kuriuo iš dalies keičiamas Europos ekonominės bendrijos ir Šveicarijos Konfederacijos susitarimo 3 protokolas dėl sąvokos „produktų kilmė“ apibrėžties ir administracinio bendradarbiavimo metodų
      JUNGTINIS KOMITETAS,
      atsižvelgdamas į 1972 m. liepos 22 d. Briuselyje pasirašytą Europos ekonominės bendrijos ir Šveicarijos Konfederacijos susitarimą (1) (toliau – Susitarimas), ypač į jo 11 straipsnį,
      atsižvelgdamas į Susitarimo 3 protokolą dėl sąvokos „produktų kilmė“ apibrėžties ir administracinio bendradarbiavimo metodų (toliau – 3 protokolas),
      kadangi:

                  (1)

                  Susitarimo 11 straipsnyje daroma nuoroda į 3 protokolą, kuriame išdėstytos kilmės taisyklės ir numatoma kilmės kumuliacija tarp ES, Šveicarijos (įskaitant Lichtenšteiną), Islandijos, Norvegijos, Turkijos, Farerų salų ir Barselonos proceso dalyvių (2);

                  (2)

                  3 protokolo 39 straipsnyje nustatyta, kad Susitarimo 29 straipsnyje numatytas Jungtinis komitetas gali nuspręsti iš dalies pakeisti šio protokolo nuostatas;

                  (3)

                  Visos Europos ir Viduržemio jūros regiono valstybių preferencinių kilmės taisyklių regionine konvencija (3) (toliau – Konvencija) siekiama pakeisti kilmės taisyklių protokolus, kurie šiuo metu galioja visos Europos ir Viduržemio jūros regiono šalyse, vienu teisės aktu;

                  (4)

                  ES ir Šveicarija Konvenciją pasirašė 2011 m. birželio 15 d.;

                  (5)

                  ES ir Šveicarija atitinkamai 2012 m. kovo 26 d. ir 2011 m. lapkričio 28 d. deponavo savo priėmimo dokumentus Konvencijos depozitarui. Todėl, taikant jos 10 straipsnio 3 dalį, Konvencija ES ir Šveicarijos atžvilgiu įsigaliojo atitinkamai 2012 m. gegužės 1 d. ir 2012 m. sausio 1 d.;

                  (6)

                  Konvencija Stabilizacijos ir asociacijos proceso dalyviai buvo įtraukti į visos Europos ir Viduržemio jūros regiono šalių kilmės kumuliacijos zoną;

                  (7)

                  jeigu visos kumuliacijos zonai priklausančios susitariančiosios šalys prie Konvencijos nepereina vienu metu, tai neturi sukelti bet kokios nepalankesnės padėties nei buvusioji anksčiau pagal protokolą;

                  (8)

                  todėl Susitarimo 3 protokolas turėtų būti iš dalies pakeistas siekiant daryti nuorodą į Konvenciją,

            PRIĖMĖ ŠĮ SPRENDIMĄ:
      1 straipsnis
      Susitarimo 3 protokolas dėl sąvokos „produktų kilmė“ apibrėžties ir administracinio bendradarbiavimo metodų pakeičiamas šio sprendimo priede pateiktu tekstu.
      2 straipsnis
      Šis sprendimas įsigalioja jo priėmimo dieną.
      Jis taikomas nuo ….

         Priimta

               Jungtinio komiteto vardu

               Pirmininkas

         (1)  OL L 300, 1972 12 31, p. 189.

         (2)  Alžyras, Egiptas, Izraelis, Jordanas, Libanas, Marokas, Palestina, Sirija ir Tunisas.

         (3)  OL L 54, 2013 2 26, p. 4.

         PRIEDAS

            3 protokolas

            dėl sąvokos „produktų kilmė“ apibrėžties ir administracinio bendradarbiavimo metodų

         1 straipsnis
         Taikytinos kilmės taisyklės
         Įgyvendinant šį Susitarimą taikomas Visos Europos ir Viduržemio jūros regiono valstybių preferencinių kilmės taisyklių regioninės konvencijos (1) (toliau – Konvencija) I priedėlis ir atitinkamos II priedėlio nuostatos.
         Visos Europos ir Viduržemio jūros regiono valstybių preferencinių kilmės taisyklių regioninės konvencijos I priedėlyje ir atitinkamose II priedėlio nuostatose daromos nuorodos į atitinkamą susitarimą reiškia nuorodas į šį Susitarimą.
         2 straipsnis
         Ginčų sprendimas
         Jeigu dėl Konvencijos I priedėlio 32 straipsnyje numatytų tikrinimo procedūrų kyla ginčų, kurių negali išspręsti tikrinimą atlikti prašanti muitinė ir tą tikrinimą atlikti turinti muitinė, tie ginčai perduodami Jungtiniam komitetui.
         Visais atvejais ginčai tarp importuotojo ir importuojančios šalies muitinės sprendžiami pagal tos šalies įstatymus.
         3 straipsnis
         Protokolo daliniai pakeitimai
         Jungtinis komitetas gali nuspręsti iš dalies pakeisti šio protokolo nuostatas.
         4 straipsnis
         Pasitraukimas iš Konvencijos
         1.   Jeigu ES arba Šveicarija raštu praneša Konvencijos depozitarui apie ketinimą pasitraukti iš Konvencijos pagal jos 9 straipsnį, ES ir Šveicarija nedelsdamos pradeda derybas dėl kilmės taisyklių siekiant įgyvendinti šį Susitarimą.
         2.   Iki tol, kol įsigalios tokios naujos derybomis sutartos kilmės taisyklės, šiam Susitarimui toliau galioja pasitraukimo metu galiojančios Konvencijos I priedėlyje pateiktos kilmės taisyklės ir tam tikrais atvejais atitinkamos II priedėlio nuostatos. Tačiau nuo pasitraukimo momento bus laikoma, kad Konvencijos I priedėlyje pateiktomis kilmės taisyklėmis ir tam tikrais atvejais atitinkamomis II priedėlio nuostatomis leidžiama tik dvišalė ES ir Šveicarijos kumuliacija.
         5 straipsnis
         Pereinamojo laikotarpio nuostatos. Kumuliacija
         1.   Nepaisant Konvencijos I priedėlio 3 straipsnio, šio Susitarimo 3 protokolo 3 ir 4 straipsniuose numatytos kumuliacijos taisyklės, su pakeitimais, padarytais 2005 m. gruodžio 15 d. ES ir Šveicarijos jungtinio komiteto sprendimu Nr. 3/2005 (2), toliau galioja ES ir Šveicarijai iki tol, kol Konvencija bus pradėta taikyti visoms Susitarimo 3 protokolo 3 ir 4 straipsniuose išvardytoms susitariančiosioms šalims.
         2.   Nepaisant Konvencijos I priedėlio 16 straipsnio 5 dalies ir 21 straipsnio 3 dalies, jei kumuliacija susijusi tik su ELPA valstybėmis, Farerų salomis, ES, Turkija ir kitais stabilizacijos ir asociacijos proceso dalyviais, kilmės įrodymas gali būti EUR.1 judėjimo sertifikatas arba kilmės deklaracija.

            (1)  OL L 54, 2013 2 26, p. 4.

            (2)  OL L 45, 2006 2 15, p. 2.


title: 2015 m. birželio 10 d. Komisijos sprendimas (ES) 2015/894 dėl Europos patariamojo statistikos komiteto nario skyrimo

text:
11.6.2015

               LT

               Europos Sąjungos oficialusis leidinys

               L 146/29

         KOMISIJOS SPRENDIMAS (ES) 2015/894
   2015 m. birželio 10 d.
   dėl Europos patariamojo statistikos komiteto nario skyrimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos sprendimą Nr. 234/2008/EB, įsteigiantį Europos patariamąjį statistikos komitetą ir panaikinantį Tarybos sprendimą 91/116/EEB (1), ypač į jo 4 straipsnio 1 dalies a punktą,
   kadangi:

               (1)

               Europos patariamąjį statistikos komitetą (toliau – EPSK) sudaro 24 nariai;

               (2)

               pagal Sprendimo Nr. 234/2008/EB 4 straipsnio 1 dalį, dvylika ESPK narių skiria Komisija;

               (3)

               2014 m. gegužės 5 d. Komisijos sprendimu 2014/C 138/02 Komisija skyrė aštuonis ESPK narius ir sudarė rezervo sąrašą tam atvejui, jei paskirti nariai atsistatydintų arba netikėtai atsisakytų eiti pareigas;

               (4)

               atsistatydinus vienam Sprendimu 2014/C 138/02 paskirtam nariui, Komisija turėtų skirti naują ESPK narį iš rezervo sąrašo laikotarpiui iki tos dienos, kurią baigiasi Sprendimu 2014/C 138/02 skirtų narių įgaliojimai;

               (5)

               atranka iš rezervo sąrašo turi būti siekiama užtikrinti, kad būtų išlaikyta vartotojų grupių pusiausvyra,

         PRIĖMĖ ŠĮ SPRENDIMĄ
   1 straipsnis
   Asta Manninen skiriama Europos patariamojo statistikos komiteto nare laikotarpiui iki 2019 m. gegužės 8 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. birželio 10 d.

            Komisijos vardu

            Pirmininkas

         Jean-Claude JUNCKER

      (1)  OL L 73, 2008 3 15, p. 13.


title: 2014/723/ES: 2014 m. rugsėjo 17 d. Europos Centrinio Banko sprendimas dėl Europos Centrinio Banko pinigų politikos ir priežiūros funkcijų atskyrimo įgyvendinimo (ECB/2014/39)

text:
18.10.2014

               LT

               Europos Sąjungos oficialusis leidinys

               L 300/57

         EUROPOS CENTRINIO BANKO SPRENDIMAS
   2014 m. rugsėjo 17 d.
   dėl Europos Centrinio Banko pinigų politikos ir priežiūros funkcijų atskyrimo įgyvendinimo

      (ECB/2014/39)

      (2014/723/ES)

   EUROPOS CENTRINIO BANKO VALDANČIOJI TARYBA,
   atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 25 straipsnio 1, 2 ir 3 dalis,
   kadangi:

               (1)

               Reglamentu (ES) Nr. 1024/2013 (toliau – BPM reglamentas) sukuriamas bendras priežiūros mechanizmas (BPM), kurį sudaro Europos Centrinis Bankas (ECB) ir dalyvaujančių valstybių narių nacionalinės kompetentingos institucijos (NKI);

               (2)

               pagal BPM reglamento 25 straipsnio 2 dalį ECB turi vykdyti savo priežiūros uždavinius nedarydamas poveikio savo uždaviniams, susijusiems su pinigų politika, ir atskirai nuo šių ir kitų uždavinių. ECB priežiūros uždaviniai neturi trukdyti jam vykdyti su pinigų politika susijusių uždavinių ir negali būti jų sąlygojami. Be to, šie priežiūros uždaviniai neturi trukdyti ECB uždaviniams, susijusiems su Europos sisteminės rizikos valdyba (toliau – ESRV), ar kitiems uždaviniams. ECB turi teikti ataskaitas Europos Parlamentui ir Tarybai dėl to, kaip jis laikosi šios nuostatos. ECB priežiūros uždaviniai nedaro poveikio vykdomai ECB pinigų politikos kitų sandorio šalių mokumo stebėsenai. Be to, darbuotojai, dalyvaujantys vykdant priežiūros uždavinius, organizacijos struktūroje turėtų būti atskirti nuo darbuotojų, vykdančių kitus ECB pavestus uždavinius, ir turėtų atsiskaityti skirtingiems vadovams;

               (3)

               BPM reglamento 25 straipsnio 3 dalyje nustatyta, kad 25 straipsnio 1 ir 2 dalių tikslais ECB turi priimti ir viešai paskelbti visas reikalingas vidaus taisykles, įskaitant profesinės paslapties saugojimo ir keitimosi informacija tarp dviejų funkcinių sričių taisykles;

               (4)

               pagal BPM reglamento 25 straipsnio 4 dalį ECB turi užtikrinti, kad Valdančioji taryba veiktų visiškai atskirdama pinigų politikos ir priežiūros funkcijas. Toks atskyrimas, be kita ko, reiškia visiškai atskirus posėdžius ir darbotvarkes;

               (5)

               tam, kad būtų užtikrintas pinigų politikos ir priežiūros uždavinių atskyrimas, BPM reglamento 25 straipsnio 5 dalyje nustatyta, kad ECB turi sudaryti tarpininkavimo komisiją, kuri spręstų klausimus, susijusius su atitinkamų dalyvaujančių valstybių narių kompetentingų institucijų pareikštomis skirtingomis nuomonėmis dėl Valdančiosios tarybos prieštaravimo Priežiūros valdybos sprendimo projektui. Ją sudaro po vieną narį iš kiekvienos dalyvaujančios valstybės narės, kurį kiekviena valstybė narė pasirenka iš Valdančiosios tarybos ir Priežiūros valdybos narių. Ji sprendimus turi priimti paprasta balsų dauguma; kiekvienas narys turi vieną balsą. ECB turėjo priimti ir paskelbti reglamentą, kuriuo sukuriama tokia tarpininkavimo komisija ir nustatomos jos darbo tvarkos taisyklės; tame kontekste ECB priėmė Reglamentą (ES) Nr. 673/2014 (ECB/2014/26) (2);

               (6)

               dėl naujų iš BPM reglamento atsirandančių reikalavimų ir siekiant paaiškinti organų, dalyvaujančių priežiūros sprendimų parengimo ir priėmimo procese, sąveiką, buvo pakeistas ECB darbo reglamentas (3), kuriame buvo patikslinti ECB vidaus organizacinė struktūra ir sprendimų priimančių organų struktūra;

               (7)

               ECB darbo reglamento 13g–13j straipsniuose numatytos išsamios Valdančiosios tarybos sprendimų dėl dalykų, susijusių su BPM reglamentu, priėmimo taisyklės. Konkrečiai, 13g straipsnyje nustatyta sprendimų priėmimo vykdant BPM reglamento 4 straipsnyje numatytus uždavinius tvarka, o 13h straipsnyje nustatyta sprendimų priėmimo vykdant BPM reglamento 5 straipsnyje numatytus uždavinius tvarka, įgyvendinant BPM reglamento 26 straipsnio 8 dalyje nustatytus reikalavimus;

               (8)

               ECB darbo reglamento 13k straipsnyje nustatyta, kad ECB turi vykdyti priežiūros uždavinius nedarydamas poveikio savo uždaviniams, susijusiems su pinigų politika, ir atskirai nuo šių ir kitų uždavinių. Taigi ECB turi imtis visų reikiamų priemonių, kad būtų užtikrintas jo pinigų politikos ir priežiūros funkcijų atskyrimas. Tačiau pinigų politikos ir priežiūros funkcijų atskyrimas neturėtų užkirsti kelio šioms dviem funkcinėms sritims keistis informacija, kurios reikia ECB ir Europos centrinių bankų sistemos (ECBS) uždaviniams įgyvendinti;

               (9)

               ECB darbo reglamento 13l straipsnyje nustatyta, kad Valdančiosios tarybos posėdžiai, susiję su priežiūros uždaviniais, turi vykti atskirai nuo įprastų Valdančiosios tarybos posėdžių ir turėti atskiras darbotvarkes;

               (10)

               pagal ECB darbo reglamento 13m straipsnį dėl ECB vidaus struktūros, susijusios su priežiūros uždaviniais, Vykdomosios valdybos kompetencija dėl ECB vidaus struktūros ir personalo apima priežiūros uždavinius. Dėl tokios vidaus struktūros Vykdomoji valdyba konsultuojasi su Priežiūros valdybos pirmininku ir pirmininko pavaduotoju. Priežiūros valdyba, Vykdomajai valdybai pritarus, gali įsteigti ir paleisti laikino pobūdžio struktūrinius darinius, pavyzdžiui, darbo grupes ar specialios paskirties grupes. Jos padeda su priežiūros uždaviniais susijusiame darbe ir atsiskaito Priežiūros valdybai. 13m straipsnyje taip pat nustatyta, kad ECB Pirmininkas, pasikonsultavęs su Priežiūros valdybos pirmininku, skiria Priežiūros valdybos ir iniciatyvinio komiteto sekretorių. Sekretorius bendrauja su Valdančiosios tarybos sekretoriumi rengiant Valdančiosios tarybos posėdžius, susijusius su priežiūros uždaviniais, ir yra atsakingas už šių posėdžių protokolų rengimą;

               (11)

               BPM reglamento 66 konstatuojamojoje dalyje nurodyta, kad visose tarnybose, kurios reikalingos nepriklausomos pinigų politikos tikslais, turėtų būti atliktas darbuotojų atskyrimas organizacijos struktūroje, kuriuo turėtų būti užtikrinama, kad priežiūros uždavinių vykdymui būtų visapusiškai taikoma BPM reglamente numatyta demokratinė atskaitomybė ir priežiūra. Priežiūros uždavinių vykdyme dalyvaujantys darbuotojai turėtų būti atskaitingi Priežiūros valdybos pirmininkui. Atsižvelgdamas į šią sistemą, kad būtų įvykdyti BPM reglamento (4) 25 straipsnio 2 dalyje išdėstyti reikalavimai, ECB sukūrė struktūrą, kurią sudaro keturi generaliniai direktoratai priežiūros funkcijoms vykdyti ir Priežiūros valdybos sekretoriatas, už savo funkcijų vykdymą atsiskaitantys Priežiūros valdybos pirmininkui ir pirmininko pavaduotojui. Be to, ECB nustatė, kurios veiklos tarnybos turi padėti vykdyti ir ECB pinigų politikos, ir priežiūros funkcijas kaip bendros tarnybos, jei tokia pagalba nelemia interesų konfliktų tarp ECB priežiūros ir pinigų politikos tikslų. Keliose „bendrose“ veiklos tarnybose buvo sudaryti skyriai, skirti priežiūros uždaviniams vykdyti;

               (12)

               Europos centrinių bankų sistemos ir Europos Centrinio Banko statuto 37 straipsnis nustato profesinės paslapties reikalavimus ECB ir nacionalinių centrinių bankų sprendimus priimančių organų nariams ir personalui. BPM reglamento 74 konstatuojamojoje dalyje nurodyta, kad Priežiūros valdyba, iniciatyvinis komitetas ir priežiūros pareigas atliekantys ECB darbuotojai turėtų laikytis atitinkamų profesinės paslapties reikalavimų. BPM reglamento 27 straipsnis nustato profesinės paslapties reikalavimus dar ir priežiūros prievoles vykdantiems Priežiūros valdybos nariams ir dalyvaujančių valstybių narių deleguotiems darbuotojams;

               (13)

               keitimasis informacija tarp ECB pinigų politikos ir priežiūros funkcijų turėtų būti organizuojamas griežtai laikantis Sąjungos teisėje nustatytų ribų (5) atsižvelgiant į atskyrimo principą. Čia bus taikomas reikalavimas saugoti konfidencialią informaciją, kaip nurodyta taikomuose teisės aktuose, pvz., Tarybos reglamento (EB) Nr. 2533/98 (6) nuostatose dėl konfidencialios informacijos rinkimo ir Europos Parlamento ir Tarybos direktyvos 2013/36/ES (7) nuostatose dėl keitimosi priežiūros informacija. Pagal šiame sprendime išdėstytas sąlygas, atskyrimo principas taikomas konfidencialios informacijos perdavimui ir iš ECB pinigų politikos funkcijos priežiūros funkcijai, ir iš priežiūros funkcijos pinigų politikos funkcijai;

               (14)

               BPM reglamento 65 konstatuojamojoje dalyje nurodyta, kad ECB atsako už pinigų politikos funkcijų vykdymą, siekiant palaikyti kainų stabilumą pagal Sutarties dėl Europos Sąjungos veikimo (SESV) 127 straipsnio 1 dalį. Jo priežiūros uždavinių tikslas – apsaugoti kredito įstaigų saugumą ir patikimumą bei finansų sistemos stabilumą. Todėl jie turėtų būti vykdomi visiškai atskirai nuo pinigų politikos uždavinių, siekiant išvengti interesų konflikto ir užtikrinti, kad kiekviena funkcija būtų vykdoma atsižvelgiant į jos ypatingus tikslus. Tačiau veiksmingas pinigų politikos ir priežiūros funkcijų atskyrimas neturėtų kliudyti, kai tai įmanoma ir naudinga, pasinaudoti šių dviejų politikos funkcijų derinio vienoje institucijoje nauda, įskaitant pasinaudojimą plačia ECB patirtimi makroekonomikos ir finansinio stabilumo srityse ir darbo dubliavimo renkant informaciją sumažinimą. Todėl svarbu nustatyti mechanizmus, kurie leistų abiems politikos funkcijoms tinkamai keistis duomenimis ir kita konfidencialia informacija,

         PRIĖMĖ ŠĮ SPRENDIMĄ:
   1 straipsnis
   Taikymo sritis ir tikslai
   1.   Šis sprendimas nustato priemones, kuriomis vykdomas reikalavimas ECB pinigų politikos funkciją atskirti nuo jo priežiūros funkcijos (toliau kartu – politikos funkcijos), ypač profesinės paslapties ir keitimosi informacija tarp dviejų politikos funkcijų atžvilgiu.
   2.   ECB vykdo savo priežiūros uždavinius nedarydamas poveikio savo uždaviniams, susijusiems su pinigų politika, ir atskirai nuo šių ir kitų uždavinių. ECB priežiūros uždaviniai netrukdo jam vykdyti su pinigų politika susijusių uždavinių ir nėra jų sąlygojami. Be to, ECB priežiūros uždaviniai netrukdo jo uždaviniams, susijusiems su ESRV, ar kitiems uždaviniams. ECB priežiūros uždaviniai ir vykdoma Eurosistemos pinigų politikos kitų sandorio šalių finansinio patikimumo ir mokumo stebėsena atliekami tokiu būdu, kuris neiškreipia nė vienos funkcijos tikslų.
   3.   ECB užtikrina, kad Valdančioji taryba veiktų visiškai atskirdama pinigų politikos ir priežiūros funkcijas. Toks atskyrimas apima visiškai atskirus posėdžius ir darbotvarkes.
   2 straipsnis
   Apibrėžtys
   Šiame sprendime:
   1)   konfidenciali informacija– informacija, pagal ECB konfidencialios informacijos klasifikavimo tvarką žymima „ECB-CONFIDENTIAL“ arba „ECB-SECRET“; ECB sukurta arba kitų įstaigų ar asmenų jam perduota kita konfidenciali informacija, įskaitant informaciją, kuriai taikomos duomenų apsaugos taisyklės arba prievolė saugoti profesinę paslaptį; bet kokia konfidenciali informacija, kuriai taikomos Direktyvoje 2013/36/ES nustatytos profesinės paslapties taisyklės; taip pat konfidenciali statistinė informacija pagal Reglamentą (EB) Nr. 2533/98;
   2)   principas „reikia žinoti“– būtinybė turėti prieigą prie konfidencialios informacijos, reikalingos ECB statute įtvirtintos funkcijos arba uždavinio vykdymui, kuri „ECB-CONFIDENTIAL“ pažymėtos informacijos atveju turi būti taikoma pakankamai plačiai, kad darbuotojai galėtų gauti informaciją, kurios reikia jų užduotims atlikti, ir kuo greičiau perimti kolegų užduotis;
   3)   neapdoroti duomenys– po statistinio apdorojimo ir patvirtinimo atskaitingųjų agentų perduoti duomenys arba ECB vykdant savo funkcijas gauti duomenys;
   4)   ECB konfidencialios informacijos klasifikavimo tvarka– ECB nustatyta ECB konfidencialios informacijos klasifikavimo, tvarkymo ir apsaugos tvarka.
   3 straipsnis
   Atskyrimas organizacijos struktūroje
   1.   ECB savo priežiūros ir pinigų politikos funkcijoms išlaiko autonomiškas sprendimų priėmimo procedūras.
   2.   Visiems ECB struktūriniams vienetams vadovauja Vykdomoji valdyba. Vykdomosios valdybos kompetencija dėl ECB vidaus struktūros ir ECB darbuotojų apima priežiūros uždavinius. Dėl tokios vidaus struktūros Vykdomoji valdyba konsultuojasi su Priežiūros valdybos pirmininku ir pirmininko pavaduotoju.
   3.   ECB darbuotojai, dalyvaujantys vykdant priežiūros uždavinius, organizacijos struktūroje atskiriami nuo darbuotojų, vykdančių kitus ECB pavestus uždavinius. Darbuotojai, dalyvaujantys vykdant priežiūros uždavinius, atsiskaito Vykdomajai valdybai dėl organizacinių, žmogiškųjų išteklių bei administracinių aspektų, tačiau funkciškai atsiskaito Priežiūros valdybos pirmininkui ir pirmininko pavaduotojui, išskyrus 4 dalyje nurodytą išimtį.
   4.   ECB gali nustatyti bendras paslaugas, teikiančias paramą ir pinigų politikos, ir priežiūros funkcijoms siekiant užtikrinti, kad šios paramos funkcijos nebūtų dubliuojamos, taip padedant užtikrinti veiksmingą ir efektyvų paslaugų teikimą. Tokių paslaugų keitimuisi informacija su atitinkamomis politikos funkcijomis netaikomas 6 straipsnis.
   4 straipsnis
   Profesinė paslaptis
   1.   Priežiūros prievoles vykdantys Priežiūros valdybos, Iniciatyvinio komiteto ir visų Priežiūros valdybos įsteigtų pavaldžių struktūrų nariai, ECB darbuotojai ir dalyvaujančių valstybių narių deleguoti darbuotojai net jas įvykdę negali atskleisti informacijos, kuriai taikomi profesinės paslapties reikalavimai.
   2.   Asmenims, turintiems galimybę naudotis duomenimis, kuriems taikomi Sąjungos teisės aktuose numatyti reikalavimai saugoti profesinę paslaptį, taikomi tie teisės aktai.
   3.   ECB taiko subjektams, kurie teikia bet kokias paslaugas, tiesiogiai ar netiesiogiai, nuolat arba kartkartėmis, kurios yra susijusios su priežiūros pareigų vykdymu, sutartyse nustatomus lygiaverčius profesinės paslapties reikalavimus.
   4.   Direktyvoje 2013/36/ES esančios profesinės paslapties taisyklės taikomos 1–3 dalyse nurodytiems asmenims. Tiksliau, konfidenciali informacija, kurią tokie asmenys gauna atlikdami savo pareigas, gali būti atskleista tik santraukos arba apibendrinta forma tokiu būdu, kad atskiros kredito įstaigos negalėtų būti identifikuojamos, išskyrus atvejus, susijusius su baudžiamąja teise.
   5.   Tačiau jeigu yra paskelbtas kredito įstaigos bankrotas arba ji priverstinai likviduojama, konfidenciali informacija, nesusijusi su trečiosiomis šalimis, kurios dalyvauja gelbėjant kredito įstaigą, gali būti atskleista civilinėje ar arbitražo byloje.
   6.   Šis straipsnis nedraudžia ECB priežiūros funkcijos sričiai pagal taikomą Sąjungos teisę keistis informacija su kitomis Sąjungos arba nacionalinėmis institucijomis. Informacijai, kuria taip apsikeičiama, taikomos 1–5 dalys.
   7.   ECB konfidencialumo režimas taikomas priežiūros prievoles vykdantiems Priežiūros valdybos ECB nariams, ECB darbuotojams ir dalyvaujančių valstybių narių deleguotiems darbuotojams, vykdantiems priežiūros funkcijas, net jei jos įvykdytos.
   5 straipsnis
   Bendrieji informacijos prieigos tarp politikos funkcijų principai ir klasifikacija
   1.   Nepaisant 4 straipsnio, galima keistis informacija tarp funkcinių politikos sričių, jei tai leidžiama pagal Sąjungos teisę.
   2.   ECB funkcinės politikos sritis, turinti informaciją, išskyrus nekoreguotus duomenis, ją klasifikuoja laikydamasi ECB konfidencialumo režimo. Keitimuisi konfidencialia informacija tarp dviejų funkcinės politikos sričių taikomos šiuo tikslu nustatytos tvarkymo ir procedūrinės taisyklės ir „būtinybės žinoti“, kurią parodo prašančioji ECB funkcinės politikos sritis, reikalavimas.
   3.   Priežiūros arba pinigų politikos funkcinės srities prieigą prie kitos atitinkamos politikos funkcinės srities konfidencialios informacijos apibrėžia ECB politikos funkcinė sritis, kurios informacija tai yra, vadovaudamasi ECB konfidencialumo režimu, jei kitaip nenurodyta šiame sprendime. Konflikto tarp dviejų ECB politikos funkcinių sričių dėl prieigos prie konfidencialios informacijos atveju, prieigą prie konfidencialios informacijos apibrėžia Vykdomoji valdyba, laikydamasi atskyrimo principo. Užtikrinamas sprendimų dėl prieigos teisių nuoseklumas bei tinkamas tokių sprendimų registravimas.
   6 straipsnis
   Keitimasis konfidencialia informacija tarp politikos funkcinių sričių
   1.   ECB politikos funkcija atskleidžia kitai ECB politikos funkcijai konfidencialią informaciją, pateikiamą neanonimiškų bendrosios atskaitomybės (COREP) ir finansinės atskaitomybės (FINREP) (8) duomenų forma, taip pat kitų neapdorotų duomenų forma, pateikus atitinkamą prašymą, pagal principą „reikia žinoti“ ir gavus Vykdomosios valdybos patvirtinimą, išskyrus atvejus, kai Sąjungos teisėje nustatyta kitaip. ECB priežiūros funkcija atskleidžia ECB pinigų politikos funkcijai konfidencialią informaciją, pateikiamą anonimiškų COREP ir FINREP duomenų forma, pateikus atitinkamą prašymą ir pagal principą „reikia žinoti“, išskyrus atvejus, kai Sąjungos teisėje nustatyta kitaip.
   2.   ECB politikos funkcija neatskleidžia kitai politikos funkcijai konfidencialios informacijos, kurioje yra vertinimų arba politikos rekomendacijų, išskyrus atvejus, kai pateikiamas prašymas pagal „reikia žinoti“ principą, ir užtikrinant, kad kiekviena politikos funkcija būtų vykdoma vadovaujantis taikomais tikslais, ir kai Vykdomoji valdyba davė aiškų leidimą atskleisti tokią informaciją.
   ECB politikos funkcija gali atskleisti kitai politikos funkcijai konfidencialią agreguotą informaciją, kurioje nėra individualios bankinės informacijos ir politiškai jautrios informacijos, susijusios su atitinkamos kitos politikos funkcijos sprendimų parengimu, kai pateikiamas prašymas pagal „reikia žinoti“ principą, ir užtikrinant, kad kiekviena politikos funkcija būtų vykdoma vadovaujantis taikomais tikslais.
   3.   Pagal šį straipsnį gautą konfidencialią informaciją autonomiškai analizuoja ją gaunanti politikos funkcija, vadovaudamasi savo tikslu. Bet koks vėlesnis sprendimas priimamas remiantis tik šiuo pagrindu.
   7 straipsnis
   Keitimasis konfidencialia informacija, kurioje yra asmens duomenų
   Keitimuisi informacija, kurioje yra asmens duomenų, taikoma atitinkama Sąjungos teisė dėl asmenų apsaugos tvarkant asmens duomenis ir dėl laisvo tokių duomenų judėjimo.
   8 straipsnis
   Keitimasis konfidencialia informacija susidarius kritinei padėčiai
   Nepaisant 6 straipsnio, susidarius kritinei padėčiai, kaip apibrėžta Direktyvos 2013/36/ES 114 straipsnyje, ECB politikos funkcijos nedelsiant perduoda konfidencialią informaciją atitinkamai kitai ECB politikos funkcijai, jei tokia informacija yra svarbi jos uždaviniams vykdyti susidarius tai konkrečiai kritinei padėčiai.
   9 straipsnis
   Baigiamoji nuostata
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Frankfurte prie Maino 2014 m. rugsėjo 17 d.

            ECB Pirmininkas

         Mario DRAGHI

      (1)  OL L 287, 2013 10 29, p. 63.

      (2)  2014 m. birželio 2 d. Europos Centrinio Banko reglamentas (ES) Nr. 673/2014 dėl Tarpininkavimo komisijos sudarymo ir jos darbo reglamento nustatymo (ECB/2014/26) (OL L 179, 2014 6 19, p. 72).

      (3)  2014 m. sausio 22 d. Sprendimas ECB/2014/1, kuriuo iš dalies keičiamas Sprendimas ECB/2004/2 dėl Europos Centrinio Banko darbo reglamento patvirtinimo (OL L 95, 2014 3 29, p. 56).

      (4)  Taip pat žr. Europos Parlamento ir Europos Centrinio Banko tarpinstitucinio susitarimo dėl demokratinės atskaitomybės vykdymo ir Europos Centriniam Bankui pavestų uždavinių vykdymo priežiūros praktinių sąlygų įgyvendinant bendrą priežiūros mechanizmą O konstatuojamąją dalį (2013/694/ES) (OL L 320, 2013 11 30, p. 1); ir Europos Sąjungos Tarybos ir Europos Centrinio Banko supratimo memorandumo dėl bendradarbiavimo dėl procedūrų, susijusių su bendru priežiūros mechanizmu (BPM) (angl. Memorandum of Understanding between the Council of the European Union and the European Central Bank on the cooperation on procedures related to the Single Supervisory Mechanism (SSM)) G konstatuojamąją dalį.

      (5)  Žr. Tarpinstitucinio susitarimo H konstatuojamąją dalį. Pagal BPM reglamento 74 konstatuojamąją dalį, reikalavimai keitimuisi informacija su priežiūros veikloje nedalyvaujančiais ECB darbuotojais neturėtų trukdyti ECB keistis informacija laikantis atitinkamuose Sąjungos teisės aktuose nustatytų apribojimų ir sąlygų, įskaitant keitimąsi informacija su Komisija, pastarajai vykdant jos uždavinius pagal SESV 107 ir 108 straipsnius ir pagal Sąjungos teisę, susijusią su griežtesne ekonomine ir biudžeto priežiūra.

      (6)  1998 m. lapkričio 23 d. Tarybos reglamentas (EB) Nr. 2533/98 dėl Europos Centrinio Banko renkamos statistinės informacijos (OL L 318, 1998 11 27, p. 8).

      (7)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).

      (8)  Žr. 2014 m. balandžio 16 d. Komisijos įgyvendinimo reglamentą (ES) Nr. 680/2014, kuriuo pagal Europos Parlamento ir Tarybos reglamentą (ES) Nr. 575/2013 nustatomi įstaigų priežiūros ataskaitų teikimo techniniai įgyvendinimo standartai (OL L 191, 2014 6 28, p. 1).

      PRIEDAS
      IŠTRAUKA IŠ ECB KONFIDENCIALIOS INFORMACIJOS KLASIFIKAVIMO TVARKOS
      Visi ECB sukurti dokumentai priskiriami vienai iš toliau nurodytų penkių saugumo klasifikacijų.
      Ne iš ECB, o iš kitų šalių gauti dokumentai turi būti tvarkomi atsižvelgiant į ant dokumento nurodytą slaptumo žymą. Jei toks dokumentas be jokios žymos arba jei gavėjo vertinimu ji yra per žemo slaptumo lygio, dokumento slaptumo lygis turėtų būti pakeistas, aiškiai nurodant atitinkamą ECB saugumo klasifikaciją bent jau pirmame dokumento puslapyje. Saugumo klasifikacija gali būti sumažinta tik gavus rašytinį organizacijos, iš kurios gautas dokumentas, leidimą.
      Penkios ECB saugumo klasifikacijos ir atitinkamos prieigos teisės:

                  ECB-SECRET

                  :

                  Prieiga ECB suteikiama tik tiems asmenims, kuriems „reikia žinoti“, griežtai taikant šį principą, ir gavus dokumentą parengusio departamento vadovo ar aukštesnio vadovo sutikimą.

                  ECB-CONFIDENTIAL

                  :

                  Prieiga ECB suteikiama tik tiems asmenims, kuriems „reikia žinoti“, taikant šį principą pakankamai plačiai, kad darbuotojai galėtų gauti informaciją, kurios reikia jų užduotims atlikti, ir kuo greičiau perimti kolegų užduotis.

                  ECB-RESTRICTED

                  :

                  Gali būti prieinama ECB darbuotojams ir, jei reikia, ECBS darbuotojams, turintiems pagrįstą interesą.

                  ECB-UNRESTRICTED

                  :

                  Gali būti prieinama visiems ECB darbuotojams ir, jei reikia, ECBS darbuotojams.

                  ECB-PUBLIC

                  :

                  Galima atskleisti plačiajai visuomenei.